Oni će predstavljati Srbiju na takmičenju u Švajcarskoj - BIZlife\n17/05/2016 | 20:11\nOni će predstavljati Srbiju na takmičenju u Švajcarskoj\nUčenička kompanija „Plantagenet” iz Srednje škole „Sveti Ahilije“ u Arilju osvojila je prvo mesto na Nacionalnom takmičenju najboljih učeničkih kompanija održanom u Beogradu u ponedeljak i utorak. Ovi učenici se u okviru svoje kompanije bave proizvodnjom ekoloških kompleta za kućno uzgajanje bilja, a u julu će predstavljati Srbiju na evropskom takmičenju učeničkih kompanija u Švajcarskoj na kome će učestvovati srednjoškolci iz 35 zemalja.\nDrugo mesto osvojila je učenička kompanija „Organic” (Ekonomska škola, Niš) sa specifičnim proizvodima organskog porekla, dok je treće mesto pripalo učenicima iz kompanije „Zvrk” (Saobraćajno-tehnička škola, Beograd) koji proizvode ekološke igračke od restlova drveta.\nSpecijalna TeleGroup nagrada za najbolju primenu informaciono-komunikacionih tehnologija otišla je u ruke učenika iz kompanije „ErgoBook“ (Gimnazija „Bora Stanković“, Niš) koji se bave izradom ergonomskih postolja za knjige.\nDvadeset najboljih timova iz srednjih škola širom Srbije predstavilo je u ponedeljak proizvode i usluge svojih kompanija u okviru prodajnog sajma u tržnom centru Delta Siti, dok su u utorak u Klubu poslanika prezentovali publici i žiriju biznis planove. Učenici koji su „zaposleni” u ovim kompanijama tokom školske godine stiču znanja o tržišnoj ekonomiji i preduzetništvu kroz programe „Dostignuća mladih” i svoju kompaniju vode od osnivanja do izrade kompanijskog izveštaja i zatvaranja kompanije. Program Učenička kompanija deo je projekta Vlade Republike Srbije „Godina preduzetništva 2016“ koji sprovodi Ministarstvo privrede.\nCeremoniju dodele nagrada otvorili su Marko Čadež, predsednik Privredne komore Srbije, i Snežana Klašnja, pomoćnica ministra omladine i sporta, a govorili su mnogobrojni partneri u realizaciji programa preduzetnićkog obrazovanja.\n„Sosijete ženeral banka aktivno podržava projekte koji promovišu preduzetnički duh mladih, koji na ovaj način imaju priliku da prikažu svoje profesionalne veštine i vođenja biznisa koji će, nadamo se, iz okvira učeničkih prerasti u kompanije pozicionirane na tržištu. Ovakvi projekti omogućiće učenicima da sami odgovore na zahteve tržišta i da sami stvaraju poslovne prilike, umesto da čekaju na njih“, izjavila je Biljana Pešić, članica žirija koji je ocenjivao učeničke kompanije i direktorke prodaje za mala i srednja preduzeća i preduzetnike Sosijete ženeral banke.\nPored nagrada za najbolju učeničku kompaniju, dodeljene su i nagrade Preduzetnikus za najboljeg nastavnika godine (Biljana Vasić, Farmaceutsko-fizioterapeutska škola, Beograd) i najboljeg poslovnog volontera godine (Branka Radojičić, AXA Osiguranje).\ndostignuća mladih/preduzetništvo/učeničke kompanije\nPRINC ČARLS poslao poklon mladim srpskim preduzetnicima


BMW X4: Pomoć vozaču\nBMW ConnectedDrive sistemi za pomoć vozaču u BMW X4.\nSamopouzdanje se može dodatno naglasiti kada znate da se možete osloniti na vašeg partnera. Definitivno se možete osloniti na sisteme za pomoć vozaču u BMW X4, što garantuje odličnu bezbednost i udobnost. Najbolji primer je BMW Head-up ekran u boji: Projektovanjem svih relevantnih informacija u vidno polje vozača, sistem vam omogućava da se koncentrišete na ono što je stvarno bitno – bezbrižno uživanje u vožnji.\nDriving Assstant Plus sistem za pomoć vozaču\nDriving Assistant Plus sistem (dostupan samo uz Steptronic transmisiju) ne samo da obuhvata sisteme za pomoć vozaču, sistem upozoravanja prilkom napuštanja trake već i aktivnu kruz kontrolu sa stani/kreni funkcjom. Ovaj sistem pruža pomoć vozaču prilikom vožnje u kritičnim ili bezbednim situacijama u vožnji. Ovaj sistem je dostupan samo u paketu sa Professional ili Business navigacionim sistemom.\nSistem za kontrolu približavanja reaguje u fazama. U zavisnosti od toga da li vozilo ispred vas naglo koči ili je detektovan stacionarni objekat, reakcija sistema se kreće od vizuelnog signala do aktivnog kočenja i čak potpunog zaustavljanja vozila. Ukoliko automobil slučajno počne napuštati traku, sistem za upozorenje o napuštanju trake brzo upozorava vozača putem vibracija volana.\nAktivna kruz kontrola održava brzinu podešenu od strana vozača, kao i udaljenost od vozila ispred vas, pri brzinama od 30 do 210 km/h. Stani/Kreni funkcija dodatno kontroliše usporavanje ili potpuno zaustavljanje vozila i ponovno ubrzavanje sve dok je pedala gasa pritisnuta, na primer u gustom saobraćaju.\nUz BMW Selective Beam tehnologiju, vožnaj po noći je bezbednija i udobnija.\nSistem omogućava odličnu vidljivost po noći bez zaslepljivanja ostalih vozača. BMW Selecite Beam sistem detektuje ostale korisnike puta i selektivno ih isključuje iz snopa dugih svetala. Domet svetla od 400 m garantuje ranu detekciju rizika i poboljšano direkciono praćenje.\nSurround View funkcija obuhvata Real View funkciju sa Top View i Side View funkcijom. Top View funkcija prikazuje oblasti pored automobila radi lakšeg manevrisanja. Širokougaona kamera Side View funkcije, koja se nalazi između rebara prednje maske i Rear View kamera omogućava panorama pogled ispred i iza vozila. Sistem za nadgledanje poprečnog saobraćaja pomaže vozaču tako što prvo prikazuje žute linije na bočnim ivicama slike kao i žuti trougao upozorenja kada detektuje vozilo pored vas. Side View funkcija se automatski deaktivira kada automobil prekorači brzinu od 15 km/h. Vozač može izabrati između Rear View kamere, Top View ili Panorama View. Sistem se aktivira kada se automobil ubaci u stepen prenosa za vožnju unazad. Slika se prikazuje na kontrolnom ekranu.


Kada govorimo o džezu kao muzici i načinu života, jedan od najpopularnijih motiva je onaj o muzici za sitne noćne sate, koju najčešće vezujemo za prigušene zvuke trube Milesa Davisa ili Cheta Bakera. Delikatni baladerski džez s lakoćom možemo da zamislimo u zadimljenom noćnom klubu pred fajront ili kao prigušenu muziku s radija dok zaneseno čitamo zanimljivu knjigu, patimo za izgubljenim ljubavima i maštamo o simpatijama, kontempliramo o smislu života, ili jednostavno odmaramo u miru i sigurnosti vlastite sobe ili doma, daleko od gradske vreve i stresa. Džez trubači iz starih vremena naši su prijatelji, saputnici i sapatnici u proživljavanju najtananijih emotivnih stanja.\nDok je Miles Davis svoju karijeru preokrenuo u pravcu fjužna i otvorenog flerta sa svim mogućim trendovima pop muzike i kulture, Chet Baker je sve do svoje tragične smrti ostao prepoznatljiv po džez baladama, te je stekao kultni status u Evropi tokom sedamdesetih i osamdesetih godina prošlog veka. Negde u to vreme, jedan mladi trubač pravio je svoje prve muzičke korake na rodnoj Sardiniji, svirajući u lokalnim bendovima. „Moj svet se promenio kada mi je kolega iz benda dao kasetu sa snimkom Milesa Davisa, na kojoj se nalazi pesma ‘Autumn Leaves’. Znao sam da želim da sviram na taj način. A onda sam čuo Cheta Bakera”, opisao je svoje početke u džezu tadašnji mladić, a današnja ikona italijanskog džeza – Paolo Fresu.\nMuzički put ovog trubača u dobroj meri obeležila su poređenja s dve legende američkog i svetskog džeza. Paolo Fresu nije samo muzički reinkarnirao najbolje momente njihovog sviračkog stila već je tokom više od tri decenije karijere plenio i scenskom harizmom, stilom, delikatnom pojavnošću kakvu je istorija džeza zabeležila upravo kod Cheta Bakera. Fresu je bio i ostao otelotvorenje emotivne i duhovne sofisticiranosti kakvu volimo da vezujemo za džez. Italijanski trubač je i uspešno nadogradio svoj stil, zahvatajući muzičko nasleđe Mediterana, te je u svom delu povezao najfinije tradicije s obe strane Atlantika.\nJoš pre dvadeset godina, Fresu je objavio album Shades of Chet zajedno s najvećim italijanskim džez muzičarem Enricom Ravom. Bilo je pitanje trenutka kada će se ovaj muzičar ponovo vratiti jednom od svojih veličanstvenih uzora, što se konačno i desilo 2018. na albumu Tempo di Chet. Ovde Fresu kombinuje neke od najpoznatijih Bakerovih kompozicija s originalnim autorskim pesmama, vraćajući nas u zvučni svet pedesetih i šezdesetih godina prošlog veka. Barem na jedno veče, ne moramo samo da zamišljamo kako je izgledala njujorška džez scena tog doba i maštamo o nekom romantičnijem, uzbudljivijem vremenu. Možemo jednostavno da odemo na koncert Paola Fresua i prepustimo se magiji.


11.12.2021 u 22:06\nUhapšene tri osobe u vezi sa trostrukim ubistvom u Glođanu\nPRIŠTINA - Kosovska policija uhapsila je tri osobe u vezi sa trostrukim ubistvom u Glođanu koje se dogodilo pre dve sedmice, prenosi Tanjug. Reč je o tri osobe iz sela Glođane koji se sumnjiče da su povezani sa ubistvom vozača autobusa Ganija Đokaja i dvoje ucenika, prenosi Kosovo onlajn. Sumnja se da su motivi ovog napada povezani sa samoubistvom 20-godišnje H.M. iz Glođana 14. juna 2020. godine. Porodica te devojke okrivila je Đokaja za njeno samoubistvo. U napadu na autobus 26. novembra, koji je saobraćao iz Đakovice za Glođane, pucano je iz kalašnjikova, kada su ubijeni vozač autobusa i dva učenika, dok je jedan učenik ranjen.


Savez ne popušta - Revanš baraža ipak na Vračaru! - Sportske.net\nSavez ne popušta - Revanš baraža ipak na Vračaru!\nI pored apela FK Rad i svojevrsnog upozorenja da ne žele da igraju na Vračaru, već na Banjici, iz saveza stiže negativan odgovor.\nPotpredsednik Fudbalskog saveza Srbije (FSS) Goran Milanović izjavio je danas da su sve utakmice baraža označene kao utakmice visokog rizika i da će se zbog toga duel između Rada i Metalca igrati na stadionu Obilića na Vračaru, a ne na Banjici.\nRad je ranije danas saopštio da revanš utakmicu baraža za opstanak u Super ligi protiv Metalca ne želi da igra na stadionu Obilića, već da želi da duel bude na njegovom stadionu, na Banjici.\nPrvu utakmicu baraža za opstanak u Super ligi Rad je u nedelju u Gornjem Milanovcu igrao bez golova protiv Metalca.\nMilanović je objasnio da su utakmice baraža po pravilima FSS-a označene kao utakmice visokog rizika.\n"Propisi su jasni. Utakmice baraža su označene kao utakmice visokog rizika tako da će se utakmica igrati na Vračaru. Ovo je praktično nastavak prvenstva, a Rad ni prvenstvene utakmice visokog rizika nije igrao na Banjici nego na Vračaru. To je jedina ispravna odluka", rekao je Milanović agenciji Beta.\n"Kada je doneta odluka da su sve utakmice u baražu utakmice visokog rizika nije se znalo ko će igrati u baražu, tako da ovo nije upereno ni protiv koga", dodao je Milanović.\nKlub sa Banjice je u današnjem saopštenju naveo i da, ukoliko se utakmica ne igra na Banjici, fudbaleri Rada neće izaći na teren stadiona na Vračaru.\nRevanš meč baraža između Rada i Metalca na programu je u sredu od 17.00.


Kostreš: Dokle će vlast da ćuti o dolasku Tenisa | Autonomija\nKostreš: Dokle će vlast da ćuti o dolasku Tenisa\n"Nedopustivo je da dolazak Tenisa već tri godine bude obavijen velom ćutanja"\nGeneralni sekretar Lige socijaldemokrata Vojvodine Bojan Kostreš pozvao je danas ministra poljoprivrede Branislava Nedimovića da javnosti saopšti da li je tačno da je nemačka kompanija Tenis ponovo odložila početak investicije u Srbiji, kao što su ovih dana objavili pojedini mediji.\n“Da li je moguće da kompanija kojoj je dato pet hiljada hektara u dugoročni zakup na 30 godina u Kikindi i Zrenjaninu, već drugi put odlaže početak rada, ovaj put uz obrazloženje da u Evropi vlada svinjska kuga i da je Komisija za investicije odobrila pomeranje roka za još godinu dana. Ako kod nas nema svinjske kuge, a u pojedinim evropskim zemljama je ima, zar Tenis ne bi trebalo da požuri sa investicijom i zaradi na izvozu svinjskog mesa iz Srbije?”, upitao je Kostreš u saopštenju za javnost.\nPrema njegovim rečima, nedopustivo je da dolazak Tenisa već tri godine bude obavijen velom ćutanja i da se informacije o njegovom dolasku saznaju sporadično iz medija.\n“Javnost i dalje nije upoznata pod kojim tačno uslovima ta kompanija namerava da podiže farme po Vojvodini, kao i ekonomskim i ekološkim posledicama koje će to izazvati. Ako je vrednost Tenisove investicije 100, umesto najavljenih 400 miliona evra, i ako će umesto 20 podići svega tri farme i jednu klanicu, a umesto 8.000 zaposliti 250 radnika, da li će vlast nešto promeniti i u pristupu sa naše strane?”, naveo je Kostreš.\nOn je upitao kakvu pregovaračku poziciju zauzimaju predstavnici Srbije tim povodom.\n“Da li nešto menja u pristupu sa naše strane činjenica da će prihod države po hektaru umesto hiljadu evra, po svoj prilici biti za četvrtinu manji? Možemo li pojačati svoju poziciju u ugovoru koji tek treba da bude potpisan, na kraju krajeva i ovim, još jednim odlaganjem?”, kazao je Kostreš.\nOn je upitao zašto se ne bi u ugovoru preciziralo da Tenis, ipak, kupuje tovljenike od domaćih kooperanata kao što je to slučaj u Danskoj, i tako stimuliše domaće selo i proizvodnju ili se barem obavezati da kupuje hranu od njih.\n“Zašto bismo i dalje pristajali na to da se Tenisu daje najkvalitetnija zemlja da uzgaja i svinje i hranu za njih i, uopšte, omogućava da sve radi sam? Da li se odustalo od izdavanja zemlje u dugoročni zakup u Vršcu, Plandištu ili Sečnju?”, upitao je Kostreš.\nDodao je da pitanja ima još niz, počev od toga kako će biti zaštićena prava radnika s obzirom na vrlo loš glas koji po tom pitanju prati ovu kompaniju, do toga kako će biti rešeno pitanje smrada, otpadnih voda i kako će biti sprečeno zagađivanje zemljišta.\n“Takođe, još jednom, podsećamo Pokrajinsku vladu i Pokrajinski sekretarijat za poljoprivredu na njihovu obavezu da zaštite vojvođanske proizvođače svinjskog mesa, vojvođanske paore, ali i životnu sredinu, kao i da se ne dozvoli zakup vojvođanske zemlje na tri decenije bez jasnog ugovora sa kojim će javnost detaljno biti upoznata”, rekao je Kostreš.


Ostali sportovi - Karate: Tri ekipne medalje Dinamovcima na Mediteranskom prvenstvu u Tuzli\nKarate: Tri ekipne medalje Dinamovcima na Mediteranskom prvenstvu u Tuzli\nNapisano u kategoriji Ostali sportovi, 8 oktobra, 2012\nSeniorska reprezentacija Srbije je za vikend nastupila na Mediteranskom seniorskom prvenstvu u Tuzli. U izuzetno jakoj konkurenciji takmičara iz 11 mediteranskih zamalja seniori i seniorke Srbije sa osvojenih osam medalja bili su uspešni iako se radi još o pripremnom periodu i takmičari nisu u punoj takmičarskoj formi. To se videlo i po broju osvojenih medalja prvog dana takmičenja kada su na programu bila pojedinačna takmičenja po kategorijama. Iako su solidno radili Slobodan Bitević, Nikola Jovanović i Mladen Gordić ostali su bez medalja.\nBitević je odlično startovao pobedom protiv takmičara iz Hrvatske, ali je u sledećem meču nezasluženo poražen od favorizovanog Francuza da bi u repasažu pobedio takmičara iz Crne Gore, dok je poražen od Makedonskog takmičara u borbi za treće mesto. Jovanović je ostvario po jednu pobedu i poraz, a Gordić dva poraza. Drugog dana kada su na programu bila ekipna takmičenja svo troje Dinamovih takmičara bili mnogo uspešniji i jedni od najzaslužnijih što je muška seniorska ekipa osvojila srbrnu medalju. Srbija je zbrisala ekipe Hrvatske, Bosne i Hercegovine, i Crne Gore a tek u finalu je nezaluženo poražena od Turske.\nBitević je kapitenski radio i imao je maksimalni učinak sa četiri pobede iz isto toliko mečeva. Jovanović je ostvario dve pobede i dva poraza, dok je mladi Mladen Gorić odlično debitovao za ekipu sa dve pobede i jednim porazom. S obzirom da se radi još o pripremnom periodu i da do Svetskog prvenstva ima još 50 dana Predrag Stojadinov nije nezadovoljan nastupom svojih takmičara i naredni period iskoristiće se za pojačanje inteziteta rada i taktičke korekcije, a očekuju ih i novi nastupi na takmičenjima.\nI mladi takmičari Dinama bili su uspešni. Četvoro kadeta je nastupilo na Dečijem Kupu prijateljstva u Novom Sadu. Zlatnu medalju osvojio je Stojan Filip u kategoriji do 62kg, dok je srebrna medalja pripala Ani Markušev u katama. Iako su dobro radile bez medalje ostale su Sanja Varsaković i Marina Glavič. U nedelju je u Inđiji na programu Kup Vojvodine za poletarce, pionire i nade.\nKarate: Ekipa pionira Mladosti osvojila prvo mesto…\nKarate: Bitević bez medalje na Svetskom prvenstvu\nKarate: Tri medalje za “Dinamo” na prvenstvu Srbije\nKarate: „Dinamu“ četiri medalje na prvenstvu Srbije


Samo Fejsbuk Bakira spasava - Sputnjik Srbija\n03:05 28 Januar 2021\n10:53 11.03.2017 (osveženo 11:55 11.03.2017) Preuzmite kraći link\nNakon što je član Predsedništva BiH i predsednik SDA Bakir Izetbegović žestoko kritikovan zbog odbijanja zahteva za reviziju presude po tužbi BiH protiv Srbije, stranka na čijem čelu se nalazi izdala je naređenje da se na društvenim mrežama krene sa kampanjom koja bi trebalo da popravi Izetbegovićev imidž.\n„Zadužuju se svi OO AM SDA da na svojim privatnim Fejsbuk profilima (predsednici i članovi OO AM SDA) i na zvaničnim stranicama Asocijacija mladih SDA BiH obavezno iskažu podršku predsedniku gospodinu Bakiru Izetbegoviću“, piše u objavi koja kruži Fejsbukom.\nFejsbuk mobilizacija za imidž Bakira Izetbegovića\nDodaje se da članovi SDA u ovim trenucima moraju jasno da kažu da stoje iza svega „što je predsednik uradio“, te da bezrezervno podrže bitku za, kako kažu, pravdu.\nČlanove su pozvali da se priključe fejsbuk grupi „Podrška Bakiru Izetbegoviću“ i da masovno dele članak objavljen na portalu „Faktor“.\nVećina zvaničnih fejsbuk stranica SDA odazvala se pozivu, te su postovima, šerovima i lajkovima stali u Izetbegovićevu odbranu.\nkampanja, Fejsbuk, Bakir Izetbegović


Roditelji Архиве - Dnevnik Juga\nHome / Tag Archives: Roditelji\nU susret Svetskom danu porodice: U Srbiji i dalje prednjače porodice sa jednim detetom\nFoto: Pixabey Generalna skupština UN je 15. maj proglasila Svetskim danom porodice, kako bi se podigla svest o problemima i pitanjima porodice i kako bi pomogla da ova pitanja dobiju značajnije mesto u aktivnostima država članica. Cilj obeležavanja Svetskog dana porodice jeste afirmacija porodice i porodičnih vrednosti, podsticanje jednakosti između …\nDigitalni imunitet i kako ga razviti kod dece\nDnevnik Juga 05/12/2020\tDRUŠTVO, Leskovac 0\nDigitalne tehnologije menjaju svet u kojem živimo, a epidemija Covid-19 virusa ubrzala je naš put kroz digitalno doba. Olakšano učenje i obrazovanje, pristup medijskim sadržajima i informacijama, istraživački i kreativni rad, kao i druženje, samo su neke od prednosti koje je digitalno doba donelo mladima. Ipak, tu je sve vreme …\nApel gradonačelnika Leskovca svim školama, prosvetnim radnicima i roditeljima\nIna Dendić 06/11/2020\tDRUŠTVO, Leskovac 0\nS obzirom na to da se pogoršava epidemiološka situacija na teritoriji cele zemlje, sa sve većim brojem zaraženih lica među kojima su učenici, gradonačelnik Leskovca Goran Cvetanović, uputio je apel svim školama, prosvetnim radnicima i roditeljima da vode računa o sebi i o drugima. „Upućujem apel svim prosvetnim radnicima, roditeljima …\nU Lebanu počinju prijave za „Ponosne kartice“\nIna Dendić 25/05/2019\tDOGAĐAJI, DRUŠTVO, Lebane 0\nOd ponedeljka, 27. 05. 2019. godine, će biti otvoren šalter u Uslužnom centru u zgradi opštine Lebane na kome se može podneti Zahtev za izdavanje PONOSNE KARTICE koju izdaje Pokret za decu Tri plus iz Čačka. Pravo na izdavanje kartice imaju sve majke sa teritorije opštine Lebane koje imaju troje …


Evropska unija priprema ekonomski plan pomoći Zapadnom Balkanu vrijedan 28 milijardi eura - Impuls\nObjavljeno: Četvrtak, 01 Juli 2021 11:28\nMinistri ekonomskih poslova zemalja članica Evropske unije danas su uoči organizovanja samita Berlinskog procesa razgovarali o mogućnostima pružanja ekonomske pomoći zemljama Zapadnog Balkana.\nInformacije o sastanku saopštio je komesar Evropske unije za proširenje Oliver Varhelyi, koji je naglasio kako EU i dalje potencira provođenje reformi u zemljama Zapadnog Balkana.\n“Uoči samita Berlinskog procesa, koji će se održati 5. jula, danas su ministri ekonomskih poslova razgovarali o ekonomskom i investicijskom planu za oporavak Zapadnog Balkana, koji je težak 28 milijardi eura. Sarađujemo s vlastima na provedbi ove agende, kao i na neophodnim reformama”, rekao je Varhelyi.\nOsim toga, Varhelyi je naglasio kako zajedničko regionalno tržište Zapadnog Balkana ima veliki potencijal te da vlade moraju raditi na njegovom uspostavljanju.\n“Ovaj sastanak je u skladu s našom podrškom za uklanjanje prepreka za poslovanje na Zapadnom Balkanu. Zajedničko regionalno tržište koje vlasti grade ima ogroman potencijal i treba vrlo brzo biti uspostavljeno”, zaključio je Oliver Varhelyi.\nBerlinski proces je inicijativa koja za cilj ima jačanje regionalne saradnje na Zapadnom Balkanu i pomoć integraciji ovih zemalja u Evropsku uniju. Ovaj samit pokrenula je 2014. godine njemačka kancelarka Angela Merkel.\nProces se odvija uz podršku Evropske komisije, međunarodnih finansijskih institucija i država članica uključenih u proces – Austrije, Hrvatske, Francuske, Njemačke, Italije i Slovenije.\nAllianzov Izvještaj o globalnom bogatstvu: Štednja od kuće\nEU osigurala još 600 miliona eura za Zapadni Balkan


Treća likovna kolonija u Janošiku okupila 27 umetnika - eVršac\nMesni odbor Matice Slovačke u Janošiku organizovao je 3. likovnu koloniju, a na izložbi radova 27 autora bili su prisutni i brojni žitelji ovog mesta. Koloniju je posetio i jedan od sekretara u ambasadi Republike Slovačke.\nAna Šćerba, predsednica slikara u Janošiku, kaže da se oni ugledaju na veće zajednice, kao što su Kovačica, Padina i Bački Petrovac, koji imaju više slikara.\nPredstavnici Opštine Alibunar, takođe su se odazvali pozivu i pohvalili domaćine na dobroj organizaciji i poštovanju svih preporučenih epidemijskih mera.\nNa ovom, trećem po redu slikarskom susretu, pored naivnih slikara, učestvovali su i oni koji imaju kontakt sa Maticom Slovačkom, kaže Slađan Danijel Srdić.\nSav materijal za rad umetnika obezbedio je Mesni odbor Matice Slovačke u Janošiku. Umetnici svoja dela ostavljaju na poklon njihovom Fondu. Dela se čuvaju u depoima, do narednih svečanih manifestacija i događaja u ovom mestu.


Izrael: Vojska traži tri nestala lica\nIzraelske snage bezbednosti nastavile su u subotu potragu za tri nestale osobe na Zapadnoj obali, među kojima su dva Izraelca i jedan Amerikanac, prenose mediji u Jerusalimu.\nIzraelska vojska navela je da su te tri osobe nestale u četvrtak uveče nadomak jevrejskog naselja Guš Ecion, na jugu Zapadne obale, dok mediji sumnjaju da su ih oteli Palestinci.\nVojska je u subotu blokirala dva kontrolna punka između Izraela i pojasa Gaze, jer vlasti u Jerusalimu strahuju da su nestali, možda, prebačeni u Gazu koju kontroliše radikalni palestinski pokret Hamas.\n"Izrael smatra da su Palestinci odgovorni za bezbjednost nestalih", izjavio je izraelski premijer Benjamin Netanjahu i dodao da se o tom pitanju sastao sa zvaničnima vojske, Ministarstva odbrane i službom za nacionalnu bezbjednost.\nNetanjahu je u petak uveče kontaktirao američkog državnog sekretara Džona Kerija koji je potom telefonom razgovarao s palestinskim predsjednikom Mahmudom Abasom.\nPortparol palestinskih snaga bezbjednosti, general Adnan el Damiri izjavio je da su izraelske optuzzbe "gluposti" naglašavajući da je područje Guš Eciona potpuno pod civilnom i vojnom kontrolom Izraela.


Zakon o istopolnim zajednicama još u fazi nacrta – dok Ministarstvo razmatra preporuke Saveta Evrope, vodi se debata o ustavnosti\nPostavio Yucom - 22/06/2021 Mediji\nIako se činilo da je Srbija blizu usvajanja Zakona o istopolnim zajednicama, to se još nije dogodilo. Taj zakon predvideo je širok spektar prava za pripadnike LGBT populacije kod nas, međutim, predsednik Srbije Aleksandar Vučić najavio je da ga neće potpisati, jer je u suprotnosti sa Ustavom.\nZakon bi regulisao pitanja poput zajedničke imovine, prava na izdržavanje i nasleđivanje. Istopolni partneri mogli bi, na primer, zajedno da podignu kredit za stan, ali ovaj zakon im i dalje ne bi doneo mogućnost usvajanja dece.\nNacrt zakona o istopolnim zajednicama dobio je nedavno “zeleno svetlo” Saveta Evrope, uz određene preporuke. Ipak, iako je najavljivano da će on biti usvojen još u maju, procedura nije odmakla dalje od nacrta.\nŠta predviđa ovaj zakon?\nOsobe istog pola bi, prema odredbama ovog nacrta zakona, mogle da registruju zajednicu i da, na osnovu toga, dobiju pravo da posećuju partnera u bolnici ili zatvoru, nasleđuju imovinu, a imaju obavezu i u izdržavanju partnera i deteta partnera.\nDirektor organizacije “Civil Rights Defenders” Goran Miletić za Euronews Srbija kaže da zakon reguliše zajednicu života dve osobe istog pola, te da je najvažnije da prepozna ovu zajednicu kao porodicu, što je u skladu sa presudama Evropskog suda za ljudska prava.\n“Time se osigurava da dve osobe u ovoj zajednici mogu posetiti jedna drugu u bolnici, nasleđivati, sticati zajedničku imovinu, imati zdravstveno osiguranje i na zakonit način urediti svoje odnose. Zakon je ustvari samo popunjavanje pravne praznine, jer ovakve zajednice postoje oduvek, ali ih zakon ne prepoznaje, što stvara mnogo problema u praksi”, navodi Miletić.\nIz Saveta Evrope su nedavno, uz nekoliko dupuna, dali “zeleno svetlo” Nacrtu zakona. U Ministarstvu za ljudska i manjinska prava i društveni dijalog za Euronews Srbija kažu da trenutno ministarstvo radi na razmatranju tih predloga.\n“Savet Evrope je nacrt ocenio veoma dobro, primedbe koje su date su uglavnom jezičke ili takve da pojašnjavaju neke odredbe”, navode.\nGoran Miletić ističe da su eksperti iz Saveta i LGBT organizacije ukazali na nekoliko “krupnih nedostataka” koji se “mogu ispraviti lako ukoliko postoji dobra volja ministarstva”.\n“Na primer, predviđeno je da neregistrovana zajednica mora trajati tri godine da bi bila prepoznata, dok je taj rok za heteroseksualne vanbračne zajednice godinu dana. Postoje i druge odredbe koje moraju da budu ispravljene, ali je taj posao mogao da bude brzo završen još u maju”, objašnjava on.\nOno što je, međutim, važno naglasiti je da ovim nacrtom zakona nije regulisan brak, niti usvajanje dece.\n“Istopolna zajednica je zajednica života, liči na brak, ali nije brak i nema usvajanja dece. Ti ljudi postoje, oni sada žive kao cimeri i njihova ljudska prava su uskraćena, a nacrt zakona, Ustav, kao i Evropski sud za ljudska prava kaže da jesu isti kao i svi građani Srbije”, navode iz ministarstva.\nI Milena Vasić iz Komiteta pravnika za ljudska prava (YUCOM) za Euronews Srbija kaže da je tekst zakona, iako ne savršen, u velikoj meri obuhvatio najveće probleme sa kojima se suočavaju građani i građanke u istopolnim zajednicama.\n“Razlika između istopolnog partnerstva i bračne zajednice ogleda se u korpusu prava koja imaju bračni partneri koji je mnogo širi od prava predviđenih nacrtom zakona o istopolnim zajednicama. Na primer – bračni partneri mogu da usvoje dete, dok istopolnim partnerima to nije dozvoljeno”, navodi ona.\nDa li zakon odgovara Ustavu Srbije?\nPredsednik Srbije Aleksandar Vučić izjavio je nedavno da ne može da potpiše Zakon o istopolnim zajednicama, ukoliko ga usvoji Narodna skupština, jer je “dužan da štiti Ustav”.\n“Ustav upućuje na Porodični zakon koji brak definiše kao zakonom uređenu zajednicu muškaraca i žene. Stoga, zakon o istopolnim zajednicama ne bih mogao da potpišem i vratio bih ga Narodnoj skupštini”, rekao je on u intervjuu za “Blic”.\nIpak, ministarka za ljudska i manjinska prava i društveni dijalog Gordana Čomić više puta je ponovila da zakon o istopolnim zajednicama nije predmet Porodičnog zakona jer nije reč o braku, i da nema usvajanje dece.\nIz njenog ministarstva napominju da je izjava predsednika takva da znači da je zakon usvojen u Narodnoj skupštini, jer se može potpisati samo Ukaz zakona koji je usvojen u skupštini i prošao svu proceduru.\n“On je veoma pažljivo birao reči kada je govorio o svom stavu, ali odluku o tome da li je nešto ustavno ili ne donosi Ustavni sud i toj proceduri ćemo se rado odazvati jer ona poboljšava dijalog o tome kako žive ljudi bez prava u našoj zemlji, sa kakvim osećanjima teskobe se oni sreću i kako su često meta nasilja. On je prvi koji je stavio Ustavni sud u dijalog, kao i moguće nove izmene Ustava kada je u pitanju život u istopolnim zajednicama”, napominju iz ministarstva.\nMilena Vasić objašnjava da Ustav Republike Srbije ne pominje istopolne zajednice. On prilikom određivanja braka pominje da brak nastaje na osnovu slobodnog pristanka muškarca i žene.\n“Ustav reguliše i vanbračne zajednice kao zajednice izjednačene sa brakom u skladu sa zakonom. Međutim, istopolna zajednica je jedna nova kategorija u porodičnom pravu koja predstavlja registrovanu zajednicu dve osobe i ne može se izjednačiti sa vanbračnom zajednicom, jer je za njeno sklapanje neophodno da budu ispunjeni određeni uslovi i forma”, dodaje ona.\nVasić, međutim, naglašava da činjenica da Ustav nešto ne pominje, ne znači da je taj pojam po automatizmu u suprotnosti sa Ustavom.\n“Da li je nešto ili nije u skladu sa Ustavom je pre svega pitanje o kome odlučuje Ustavni sud, a ne predsednik republike. On ima pravo da odbije da donese ukaz o proglašenju zakona koji je Narodna skupština izglasala i vrati ga uz obrazloženje skupštini na ponovno glasanje. Ukoliko skupština ponovo izglasa isti zakon kvalifikovanom većinom, predsednik mora potpisati taj zakon”, napominje ona.\nI Miletić naglašava da zakon nije protivustavan, jer kako kaže, da jeste, na njegovom radu se ne bi ni počinjalo.\n“U njegovoj izradi su učestvovala sva relevantna ministarstva i niko u toku sastanaka radne grupe nije pomenuo nikakav problem sa Ustavom. Štaviše, organizovan je i društveni dijalog, bilo je dosta dijaloga u medijima i nije bilo tumačenja koje je predsednik dao. Usvajanje ovog zakona je međunarodna obaveza Srbije, posle donošenja presude Oliari i drugi protiv Italije (2015). Od tada svaka država članica Saveta Evrope ima obavezu da na neki od mogućih načina reguliše ovakvu zajednicu života. Srbija je članica od 2003. godine i ovo je svakako obavezuje”, navodi on.\nNa pitanje šta onda “koči” proces usvajanja, Miletić kaže da je to “politička volja”.\n“Predsednik je u praksi ‘zaustavio’ proceduru usvajanja iako ministarstvo kaže da sve ide ‘svojim tokom'”, naveo je on.\n“Slična rešenja u ustavima Crne Gore i Hrvatske”\nMilena Vasić napominje da je predsednik republike predsednik svih građana Srbije i da bi on “morao u svom postupanju prilikom odlučivanja o proglašenju zakona da se vodi načelom zabrane diskriminacije koja je propisana Ustavom Srbije”.\n“Ovo znači da se u odsustvu zakona koji bi regulisao prava i obaveze velikog broja ljudi koji već de facto žive zajedno svakodnevno dešava diskriminacija velikog broja građana Republike Srbije. Odbijanje da se ukazom proglasi zakon koji bi faktičko stanje izjednačio sa pravnim stanjem je produbljivanje ove diskriminacije”, navodi ona i dodaje da se slična ustavna rešenja nalaze u ustavima Crne Gore i Hrvatske, naših susednih država koje nisu imale ovaj problem kada su donosile poseban zakon o istopolnim partnerstvima.\nProšle nedelje se oglasila i ministarka za ljudska i manjinska prava i društveni dijalog Gordana Čomić koja je ponovila da Srbija niti hoće niti može da istopolne zajednice definiše kao brak.\n“To nije brak, nema usvajanja dece. To je ljudsko-pravaški zakon kojim želimo da uredimo prava ljudi da ne žive kao cimeri kada žele da žive ono što jesu nego da žive sa pravima kao i svi drugi građani, rekla je Gordana Čomić.\nOna je navela za TV Nova S da zakon o istopolnim zajednicama nema kalendar i da ne postoji obaveza Srbije o tome kada će to da bude predmet debate i kada će to kao zakon iz oblasti ljudskih prava da bude usvojeno.


Rajsko voće za privrednike\nAktuelno / Štampa / Rajsko voće za privrednike\nSve više voćara odlučuje se da gaji jabuke zbog izvoza na strano tržište, naročito u Rusiju. Voćarstvo zahteva veća ulaganja, a na zaradu se ne može računati prvih nekoliko godina. Međutim, prostor za poslovanje sve je veći, pa bi jabuka za privrednike mogla da bude pravo „rajsko voće“. Srpsko voće poslednjih godina sve lakše pronalazi put do stranog kupca. Jabuke su i te kako tražene u Rusiji, pa ne čudi što se sve više voćara odlučuje da gaji tu voćku. Oni koji planiraju da počnu proizvodnju treba da znaju da voćarstvo u startu zahteva veća ulaganja, a na zaradu se ne može računati prvih nekoliko godina.\nIzjave Milisava Vujovića,Tomislava Jelića, Miloša Paunovića i Mire Milinković\nZa podizanje modernog zasada jabuke, sa kvalitetnim sadnicama i sistemom za zalivanje kap po kap, potrebno je i do 10.000 evra, kažu u Udruženju „Čačanska jabuka“. Uloženi novac se može vratiti samo ukoliko voće kvalitetom i cenom zadovoljava kupce, koji su sve zahtevniji. Zato bi voćnjake trebalo zaštititi protivgradnom mrežom, a to po hektaru košta dodatnih 15.000 evra. Voćar Milisav Vujović, kaže da su do sada davane subvencije na mrežu, koja je samo jedna od stavki koja se koristi, a skupa je i konstrukcija, stubovi, žice.\nČlanovi Udruženja, njih dvadeset troje, zajedno imaju 60 hektara pod jabukama i godišnje proizvedu oko 2.000 tona jabuka. Da ne bi propadale, izgradili su hladnjaču, u kojoj, za sada, mogu da uskladište polovinu roda. Iako je reč o zaista velikoj investiciji, vrednoj više od milion evra, hladnjača je proizvođačima omogućila da jabuke sada prodaju po ceni višoj nego u trenutku berbe. Trenutno se jabuke ajdare izvoze po ceni od 60 do 65 evrocenti za kilogram. Sorte koje su manje zastupljene su i skuplje. „Naši planovi usmereni su prvenstveno na proširenje kapaciteta hladnjače, jer su naše potrebe veće od sadašnjih mogućnosti. U planu je i kupovina klasirnice“, kaže Tomislav Jelić, predsednik udruženja „Čačanska jabuka“. Miloš Paunović navodi da bi trebalo ponovo da se šire parcele i da se vrši zamena sadnica koje su pri kraju radnog veka.\nBriga o ispravnosti\nKako se gotovo čitav rod izvozi u Rusiju, važno je obezbediti potvrde o zdravstvenoj ispravnosti. Savete o zaštiti bilja i svim merama resornog ministarstva, voćari mogu da dobiju u mreži za podršku ruralnom razvoju, gde se posebna pažnja posvećuje udruživanju. „Zbog usitnjenih poseda, posebno u centralnoj Srbiji, jako je teško obezbediti količinu robe koja je potrebna inostranom kupcu upravo iz razloga što je to različit sortiment, različit kvalitet“, navodi Mira Milinković, regionalni koordinator za ruralni razvoj iz Čačka. Kako su mogućnosti za izvoz jabuke mnogo veće od onih koje Srbija trenutno nudi, onima koji žele da se bave voćarstvom jabuka bi mogla da bude rajsko voće.


Dete zla (video)\nJ. T.\t 25. februara 2016. 12:57\nGlavne uloge: Loren Koen (Lauren Cohan), Rupert Evans (Rupert Evans), Džejms Rasel (James Russell)\nGreta, mlada devojka iz Amerike, tražeći način da pobegne od problematične prošlosti, prihvata posao u malom engleskom gradu kao dadilja osmogodišnjem dečaku iz bogate porodice dok su roditelji na dugom odmoru. Odmah pri dolasku, Greta otkriva da je dete u stvari lutka u prirodnoj veličini dečaka koju je bogati par koristio kao odbrambeni mehanizam od prihvatanja smrti sina pre dve decenije. Ipak, Greta odlučuje da ostane, ali kada ne prihvati striktna pravila o njegovom negovanju, serija uznemiravajućih i neobjašnjivih događaja dovodi je do najvećih noćnih mora, navodeći je da veruje da je lutka u stvari živa.\nHoror filmovi su specifična filmska kategorija u kojima ljubitelji filmova uživaju ili ih mrze. Glavna junakinja Loren Koen, poznata po ulozi Megi iz popularne TV serije “Okružen mrtvima” (“The walking dead”), prema rečima kritike, veoma je ubedljivo i dobro iznijansirano iznela ulogu, a film ima nepredvidiv obrt na kraju koji će sve gledaoce ostaviti bez teksta.\nOficijelni sajt: The Boy (2016)Premijera: 25. februaar 2016. godine\nStanislav Ježi Lec, poljski pesnik i satiričar\t(1909-1966)


Vlada FBiH i UNDP potpisali Memorandum o razumijevanju @ StartBiH.ba\n- Veliko mi je zadovoljstvo potpisati Memorandum o razumijevanju Vlade Federacije BiH sa UNDP-jem. Memorandum je prethodno prihvatila Vlada Federacije BiH. Dosadašnju saradnju s UNDP-om mogu slobodno okarakterisati kao veoma uspješnu. Rezultati dosadašnjih brojnih zajedničkih projekata, koji su većinom rađeni s resornim ministarstvima, itekako su vidljivi. Stoga nema nikakve bojazni da će i naša buduća saradnja imati još bolje rezultate, prije svega za sve građane u Federaciji BiH, ali i cijeloj zemlji. Vjerujem da će danas potpisani memorandum uveliko olakšati rad na projektima u kojem sarađuju UNDP i vlasti FBiH – rekao je premijer Novalić nakon potpisivanja Memoranduma.\n- Potpisani memorandum je značajan jer se njime definišu zajednički prioriteti i oblasti rada, kako bi se ubrzano radilo na rješavanju ključnih izazova i ispunjavanju ciljeva održivog razvoja, u skladu sa Okvirom saradnje za održivi razvoj UN-a i BiH, kao i Programskim dokumentom UNDP-a u BiH - izjavila je rezidentna predstavnica UNDP-a u BiH Nedera.


Telenor olimpijcima poklonio minute, poruke i Internet za komunikaciju iz Londona – Personal magazin\nUoči Olimpijskih igara, Olimpijski komitet Srbije i Telenor, generalni sponzor Olimpijskog tima Srbije, organizovali su još jedno druženje olimpijaca koji će predstavljati našu zemlju u Londonu sa predstavnicima medija. Cilj…\nUoči Olimpijskih igara, Olimpijski komitet Srbije i Telenor, generalni sponzor Olimpijskog tima Srbije, organizovali su još jedno druženje olimpijaca koji će predstavljati našu zemlju u Londonu sa predstavnicima medija. Cilj ovog druženja je da se dodatno podrže i promovišu sportisti, i približe javnosti.\nPlivači Miroslava Najdanovski, Čaba Silađi i Radovan Siljevski, kajakaš Marko Novaković, Jasna Šekarić, reprezentativka u streljaštvu, biciklisti Ivan Stević i Gabor Kasa i atletičar, desetobojac Mihail Dudaš uručili su akreditacije novinarima koji će ih pratiti na Olimpijskim igrama. Nakon toga, olimpijci Srbije pričali su o završnim pripremama i očekivanjima u Londonu, kao i o načinu na koji prikupljaju dodatnu energiju za najveće planetarno takmičenje.\n„Veoma je važno da u Londonu svi budemo jedan tim, a samim tim i da i novinari i sportisti sarađuju i potrude se da predstave Srbiju u najboljem svetlu. Ovakva druženja i okupljanja su veoma važna kako bi se novinari i olimpijci bolje upoznali, i zbog toga bih se još jednom zahvalio kompaniji Telenor, generalnom sponzoru Olimpijskog tima Srbije, što je podržao ovu aktivnost i način da se dodatno promovišu olimpijci Srbije“, kaže Vlade Divac, predsednik Olimpijskog komiteta Srbije.\n„U poređenju sa Igrama u Pekingu, na kojima smo imali 92 sportista u 11 sportova, u Londonu će nas predstavljati 115 sportista u čak 15 sportova. U ovom trenutku u toku su poslednje administrativne i tehničke pripreme za odlazak i sve teče prema planu“, kaže Jevtić.\nTelenor olimpijcima poklonio minute, poruke i Internet za komunikaciju iz Londona was last modified: July 19th, 2012 by Redakcija\nLondon 2012olimpijadaOlimpijski komitet SrbijeTelenorTelenor Srbija\nNova Canyon Volume serija


Stiže novo takmičenje talenata “Evropska zvezda” – Tračara\nA fotografija koju vidite je sa snimanja reklame za ovaj novi šou.\nNaime, evo o čemu se radi…. Produkcija Beoton će od februara na televiziji Košava emitovati “Evropsku zvezdu” zabavnu emisiju u kojoj talentovane osobe imaju šansu da postanu muzičke zvezde. Petnaest najtalentovanijih takmičara dobiće priliku da učestvuje u studijskom delu ovog velikog takmičenja.\nFinalisti će imati prilike da sarađuju sa najpoznatijim muzičarima sa naših prostora. U žiriju će se pored vlasnika Beotona, Saše Mirkovića naći i Leontina ex Vukomanović, sada Pat, kojoj se na ovoj fotografiji već nazire trudnički stomačić.\nPobednik ovog takmičenja će snimiti album za domaće i evropsko tržište i dobiće stan u Beogradu, kao i mogućnost učešća na međunarodnim festivalima.\nAduicije za ovaj novi šou obaviće se u svim većim gradovima u Srbiji tokom decembra i januara. Zaštitno lice “Evropske zvezde” je pevačica Marija Šerifović.\nthe cheap cash advance\nDa li u ovom takmicenju postoji granica od koliko do koliko godina deca mogu da se prijave i da li ima neki odredjeni zanr muzike koji je obavezan da se peva ? Pozz iz Mladenovca.


Problemi Sandžaka ekonomski, a ne verski ili nacionalni - NOVA stranka\n13.11.2015 Press služba 0\nPredsednik Nove stranke Zoran Živković je na večerašnjoj tribini u Novom Pazaru ocenio da Srbija trenutno samo geografski pripada Evropi, a da građani, iako vlada navodno vodi proevropsku politiku, žive sve lošije.\n- Sve vlade od 2000. godine bile su iskreno proevropske, ali u poslednjih nekoliko godina to je postalo licemerno. Evropa je postala prazna priča, u Srbiji je puno problema, a standard građana u svim aspektima je sve gori – kazao je Živković.\nGovoreći o Novom Pazaru i Sandžaku, on je rekao da je Srbija zemlja u tranziciji, a da je i taj kraj Srbije deo te tranzicije:\n- Mnogo je problema u ovom kraju, puno nerešenih stvari, ali ti problemi nisu nacionalne ili verske prirode, već ekonomske. To je ono što nas, bez obzira na nacionalnu ili versku pripadnost, stavlja u isti front i zbog čega moramo da se mobilišemo i učinimo nešto kako bismo rešili probleme.\nTribini je prisustvovao i lider Novog pokreta i bivši predsednik Sandžačke demokratske partije Rešad Hodžić, a na pitanje Sto plus radija da li će Nova stranka tražiti partnere i među bošnjačkim partijama, Živković je rekao da je prerano o tome govoriti.\n- Teško da nam partner može biti stranka ministra Rasima Ljajića, jer nemamo baš pozitivno mišljenje o ovoj vlasti čiji je ona deo. Kada je reč o drugima, moramo videti šta oni misle u ovom trenutku. Da li misle da Sandžak treba da bude nezavisan ili je možda važnije da mladi dobiju posao - odgovorio je Živković.\nOn je najavio da će Nova stranka u Novom Pazaru uskoro formirati gradski odbor, a da će njegovi članovi, u skladu sa ideologijom partije, odlučiti koga će izabrati za partnera na lokalnom nivou.\nPrethodna vest\tNiška skupština krije svoj (ne)rad od građana Sledeća vest\tOsnovan Opštinski odbor NOVE u Aleksincu


Vlada očekuje uspešno okončanje tendera – Semendria\nVlada očekuje uspešno okončanje tendera\n12. novembar 2012. PRIVREDA – Očekujemo da tender za Železaru “Smederevo” bude uspešno završen do kraja godine, kaže državni sekretar u Ministarstvu finansija Srbije Aleksandar Ljubić. Srbija je na dobrom putu oživljavanja privrede, pa je neće zadesiti “grčki scenario”, ističe Ljubić.\nDržavni sekretar u Ministarstvu finansija i privrede Aleksandar Ljubić izjavio je da očekuje da tender za strateškog partnera Železare “Smederevo” bude uspešno okončan do kraja ove godine.\n“Tim vlade koji je zadužen za pronalazenje strateškog partnera za Železaru ‘Smederevo’ očekuje da će taj projekat biti uspešan, odnosno da će Železara, posle pauze, vrlo brzo upaliti obe visoke peći i vratiti se na stari put, kao jedan od najvećih izvoznika u Srbiji”, rekao je Ljubić agenciji Beta.\nNa pitanja u kojoj fazi su pregovori sa ruskom “Uralvagonzavodom”, koji se jedini prijavio na tender, Ljubić je rekao da “u trenutku dok traje tender i dok je procedura u toku ne mogu iznositi detalji pregovora”.\nPrema njegovim rečima, ne može se tačno reći kada će obe visoke peći biti pokrenute u Železari “Smederevo”, jer tu postoje određene tehničke pretpostavke.\n“Ono što se može relativno brzo uraditi i što ćemo mi insistirati tokom pregovora jeste da se pod hitno pokrene visoka peć koja je u tihom hodu, a nakon toga vrlo brzo, naravno, u vremenu koje to tehničke mogućnosti dozvoljavaju, upali i pusti u rad i druga visoka peć”, rekao je Ljubić.\nŽelezara “Smederevo” je od januara 2012. godine u vlasništvu države Srbije jer je dotadašnji vlasnik, američki “Ju Es stil”, odlučio da je proda za jedan dolar zato što je fabrika imala gubitke.\nProizvodnja u Železari privremeno je obustavljena početkom jula. Na drugi tender za strateškog partnera srpske železare jedino se prijavilo zavisno preduzeće ruske kompanije “Uralvagonzavod”.\nGovoreći o javnim finasijama i oživljavanju privrede Aleksandar Ljubić je rekao da je “Srbiju je na dobrom putu zaustavljanja rasta javnog duga i oživljavanja privrede i neće je zadestiti “grčki scenario”.\n“Ministarstvo finansija i privrede je sposobno da taj proces provede od početka do kraja. Mi smo sigurni da Srbiju neće zadesiti ‘grčki scenario’ i da smo, nakon mera koje smo predstavili, na dobrom putu oživljavanja srpske privrede, odnosno zaustavljanja rasta javnog duga”, dodao je Ljubić.\n“Kad imate krizu, kad imate deficit budžeta od sedam odsto, kada imate rast javnog duga koji je dostigao 60 odsto BDP, to ne možete prikočiti u jednoj godini”, kaže državni seretar Aleksandar Ljubić.\nPrema projekcijama, deficit budžeta Srbije bi trebalo da bude smanjen na 1,9 dosto u 2014. godini, odnosno 0,9 odsto u 2015. godini, rekao je on.\nLjubić je naveo da su do sada banke odobrile priverdi blizu 900 miliona evra kredita sa subvencionisanom kamatom, za šta je država izdvojila 1,3 milijarde dinara u ovoj godini.\nPrema njegovim rečima, jako je bitno to što nisu svi krediti otišli u reprogram, iako se to očekivalo, već je deo tih kredita išao u investicije za obrtna sredsta.\nLjubić je istakao da postoji interesovanje velikih kompanija da investiraju u Srbiji. On je rekao da, posle italijanskog “Geoksa” koji gradi fabriku u Vranju, očekuje da i druge velike kompanije pokrenu nove pogone širom Srbije.\nNa pitanje o kojim kompanijama je reč, Ljubić je naveo da u ovom momentu ne može o tome da govori zbog poverljivosti podataka, dodavši da “do momenta kada ne potpišu ugovore postoji nešto što se zove ugovor o čuvanju poverljivosti podataka i mi do tog trenutka ne možemo govoriti o kojoj se kompaniji radi”.\nLjubić je kazao da procena privrednog rasta od dva odsto u narednoj godini “nije bazirana na nekim lepim željama”, već na tim novim stranim investicijama, na postojećim investicijama kao što je Fijat, kao i na očekivanom uspehu u nalaženju streteškog partnera za Železaru “Smederevo”.\n« Sećanje na streljane na Jezavi\nBesni kafedžija gostu polomio ruku »


Izvor: RTS, 15.Jun.2020, 07:27\nPrvog radnog dana u ovoj nedelji vozači mogu očekivati pojačan saobraćaj na prilazima većim gradovima, kao i na ulicama u gradovima.\nVozače očekuje osetno toplije vreme sa suvim kolovozima, ali mogući su i mokri kolovozi zbog kraćih pljuskova u drugom delu dana u istočnim i jugoistočnim krajevima naše zemlje, pa iz Auto-moto saveza savetuju da vožnju i brzinu prilagode uslovima na putu.\nUpozoravaju >> Pročitaj celu vest na sajtu RTS << vozače da su zbog padavina prethodnih dana učestali odroni karakteristični za ovakve vremenske prilike, a predstavljavaju još jednu veliku opasnost u saobraćaju, kao i deonice na kojima se izvode radovi i na kojima je potrebno imati više opreza, ali i tolerancije ukoliko dođe do usporene vožnje.\nKamioni na Kelebiji čekaju tri sata, na Horgošu sat i po.\nAMSS: Mokri kolovozi i pojačan saobraćaj\nIzvor: Beta, 15.Jun.2020\nNa putevima u Srbiji vozače danas očekuje pojačan saobraćaj na prilazima većih gradova i ponegde mokri kolovozi uz kraće pljuskove, naročito posle podne i uveče, pa vožnju treba prilagoditi uslovima na putu, saopštio je Automoto savez Srbije.Zbog učestalih padavina na pojedinim putevima povećan...


ŠTA STOJI IZA TVRDNJE DA SU POBEDILI KOMUNISTI A NE PUTIN | Vestinet.rs\nPOČETNA POGLEDI ŠTA STOJI IZA TVRDNJE DA SU POBEDILI KOMUNISTI A NE PUTIN\n18. marta 2013. 11:24 · Nema komentara\nCentar za problemske analize i državnoupravljačke projekte tvrdi da su 2011. godine lažirani rezultati ruskih parlamentarnih izbora.\nOvu tvrdnju izneli su saradnici moskovskog „Centra za problemske analize i državnoupravljačke projekte”. Koristeći se prigodnim matematičkim modelima, istraživači su došli do zaključka da je zvaničan rezultat koji je na izborima postigla JR u velikoj meri veštački uvećan, dok je isti komunistima u jednakoj meri – umanjen.\nMeđutim, prema zvaničnim podacima Centralne izborne komisije stvari su stajale ovako: JR je pripalo 49,32 procenta glasova, KPRF – 19,19, PR – 13,24 i LDPR – 11,67 odsto. Izlaznost je, opet prema tvrdnjama CIK, iznosila 60,21 procenat. Sa druge strane, saradnici „Centra za problemske analize i državnoupravljačke projekte” iznose da se kretala negde oko 50 odsto.\nOvde napominju da su sličnu metodologiju računanja biračkih glasova primenili i kada je reč o rezultatima predsedničkih izbora, održanih i martu 2012, na kojima je Vladimir Putin po treći put izglasan za šefa države.\n„Za razliku od pobede JR četiri meseca ranije, pobeda Putina je sasvim čista”, zaključili su istraživači.\nMožda najinteresantniji detalj u navedenoj priči jeste to što su dokazi o falsifikovanju izbora za dumu bili poznati neposredno po objavljivanju rezultata glasanja. Zašto su u javnost pušteni tek sada, može samo da se nagađa. Pretpostavka koja deluje najrealnije jeste da je to učinjeno u trenutku kada u ruskom parlamentu mnogo šta ne štima, i kada su sve učestaliji glasovi o njegovom raspuštanju i organizovanju prevremenih izbora.\nIz vladajuće stranke stižu optužbe da je izveštaj sačinjen isključivo kako bi naneo štetu sadašnjoj vladi i da je njihova pobeda sasvim čista. Postoje, međutim, i mišljenja da je sve pomenuto u funkciji podizanja rejtinga predsednika Putina, koji je upravo svojim autoritetom uspeo da u znatnoj meri umanji efekat „sumnjivih izbornih rezultata” iz 2011. Sve se dešava u trenutku kada je šef države pokrenuo široku borbu protiv korupcije. A takva borba donosi i najviše političkih poena.\nInteresantno je da iz „tabora gubitnika” – KPRF – niko nije digao glas protiv (zasad nedokazanog) falsifikovanja izbornih rezultata 2011. Kako reče jedan član ove partije, čak i da su se bunili nikakve vajde od svega ne bi bilo. Sud bi, jednostavno, presudio onako kako je to uradio CIK.\nUmesto komunista, kao stranke, na osporavanje rezultata glasanja odlučili su se pojedinci. Ali, kako izgleda, i oni bez mnogo izgleda na uspeh. Naime, prema mišljenju sudova kojima su i upućene žalbe, pravo građana u vezi sa izbornim postupkom završavaju se onoga trenutka kada ubace svoj listić u glasačku kutiju. Sve potom stvar je kandidata na izborima, u navedenom slučaju – partija.\nIpak, šta stoji iza svega?\nSigurno je da će tvrdnje o nameštanju izbornih rezultata u korist JR umnogome uticati na poverenje građana u partiju vlasti. U tom smislu čuju se i spekulacije da iza izveštaja „Centra”, u stvari, stoji okruženje šefa države, i da je sve pomenuto neka vrsta uvoda u rekonstrukciju vlade. Podseća se i da je upravo Putin svojevremeno savetovao građanima da prijave nadležnim organima svaki uočeni pokušaj falsifikovanja izbornih rezultata.\nNa udaru će se sigurno naći i aktuelni saziv Dume, jer, kako verovati deputatima koji su, naravno ne svi, primamljivo mesto u Belom domu (parlamentu) obezbedili na nelegalan način?\nSa druge strane, nema sumnje da će uočljivo nonšalantan odnos KPRF prema ovako ozbiljnim stvarima mnoge ostaviti u uverenju da se komunisti, u stvari, plaše odgovornosti koju sa sobom nosi vođenje države.\nU sva pomenuta razmišljanja uklapa se i ideja šefa države o stvaranju takozvanog sveruskog narodnog fronta, koja već izvesno vreme kola ruskom političkom scenom. Cilj ideje bio bi da se u društvu u kojem postoje jasno izražena neslaganja, jednako na političkom kao i na socijalnom nivou, stvori jedinstveni široki pokret koji ne bi bio ideološki „tvrdo” određen i ne bi od sebe odbijao ni jednu od postojećih partija koje za sebe tvrde da su – umerenog opredeljenja.\nTo bi, svakako, uticalo na promenu političke slike u Rusiji, na funkcionisanje sada postojećih stranaka, pa čak i mogući nestanak nekih od njih. Da li bi u ceo sistem uvelo i nedostajuću dozu efikasnosti, veliko je pitanje. Jer sa Putinom na čelu Rusija funkcioniše na specifičan način.\nOd svega pomenutog, ruski komunisti, čak i da im se prizna izborna pobeda, teško da bi imali veliku vajdu. Jer, u sadašnjem rasporedu snaga, čak i kao prvoizabrani, bili bi primorani da stupaju u koalicije i u velikoj meri prilagođavaju svoj program novonastalim okolnostima, a to pretpostavlja i odstupanje od pojedinih ideoloških načela kojima se sada vode. Da li su na to spremni, može se zaključiti iz toga da se nisu baš mnogo uzbudili zbog sumnji u izborne rezultate 2011.\nTags:analize · BRIK · demokrata · građana · istraživači · izbornih · kandidata · komisije · Medvedev · modeli · nestanak · odgovornost · parlamentu · podacima · pokret · pokušaj · politika · punoletnih · rezultatima · šefa države · stranke · svojevremeno · upravljač · uspeh · Vladimir Putin · voda


Niška televizija » I dalje hvatamo korak sa novim zakonom (VIDEO)\nObjavljeno 23.10.2014. 15:36\nNovom Zakonu o zaštiti potrošača koji je počeo da se primenjuje pre mesec dana još se prilagođavaju i kupci i pravna lica. Prvi su, prema rečima predsednika Centra za zaštitu potrošača Jovana Jovanovića postali nerealniji u svojim očekivanjima, a drugi se i dalje oglušuju o zakonske odredbe koje im ne idu na ruku.\nNa novi Zakon o zaštiti potrošača, čini se, još se navikavamo. Prema rečima predsednika Centra za zaštitu potrošača Forum, Jovana Jovanovića, najmanje ga se pridržavaju javna preduzeća koja, i nakon mesec dana njegove primene, ignorišu “pravila igre“.\nPompezno najavljivan kao zakon koji će konačno zaštititi potrošača i skratiti mu muke pri kupovini robe i usluga, doveo je i do nerealnih očekivanja, kaže Jovanović.\nJedna od pogodnosti aktuelnog Zakona o zaštiti potrošača je i ta što je vreme odgovora na reklamaciju ograničeno na osam dana.\nŠtrajk upozorenja radnika „Gorice“ (VIDEO)


Ministar Vulin: Obuka je ono što razlikuje uspešnu vojsku od neuspešne | Vojska Srbije\nMinistar Vulin: Obuka je ono što razlikuje uspešnu vojsku od neuspešne\nSreda, 29.8.2018 | Aktuelnosti\nMinistar odbrane Aleksandar Vulin obišao je danas praktičnu obuku kadeta 140. klase Vojne akademije za upravljanje motornim vozilima na autodromu "Beranovac" kod Kraljeva.\nMinistar Vulin je, nakon obilaska, istakao da se posle mnogo godina namernog zanemarivanja obuke u Vojsci Srbije, pojačano ulaže i u kvalitet centara za obuku, baš kao što se ulaže i u kvalitet same obuke.\n- Mi ćemo u narednom periodu uložiti još više novca i još više energije da svi naši centri za obuku povećaju svoje kapacitete kako bi mogli da prime veći broj polaznika, a isto tako da im se obezbede i odgovarajuća tehnička sredstva koja bi obuku podigla na jedan viši nivo. Obuka je ono što razlikuje uspešnu pobedničku vojsku, od neuspešne i vojske koja gubi ratove i koja je poražena – naglasio je ministar Vulin.\nPrema njegovim rečima, obuka je ono što mora da razlikuje i našeg vojnika.\n- Vojska Srbije će u narednom periodu, i onima koji dobrovoljno služe vojni rok, staviti na raspolaganje određene kurseve i veštine koji će im biti korisni i u civilstvu. Kao što je nekada bilo, vojska je prilika, ne samo da ovladate vojnim veštinama i veštinama koje su potrebne vojsci, već da ovladate veštinama koje će vama biti potrebne, kasnije u civilstvu, od kojih ćete moći možda i da živite. Sve je to deo vojske, i svako ulaganje u Vojsku, jeste zapravo, ulaganje u kvalitet života svakog našeg građanina – istakao je ministar Vulin.\nMinistar odbrane je dodao da što obuka bude bila bolja, što naši poligoni i tehnika bude bolja i što budemo imali više praktičnih kurseva i veština koji će se ponuditi ljudima iz civilstva, Vojska će učiniti veću uslugu Srbiji, jer više obučenih ljudi znači sigurniju Srbiju.\nKako je istakao komandant Bataljona za obuku saobraćajne službe Centra za obuku logistike u Kraljevu poptpukovnik Goran Dobrić, na autodromu „Beranovac“ vrši se obuka vozača za sve kategorije vozila.\n- U toku je obuka na motornim vozilima B i C1 kategorije sa kadetima 140. klase Vojne akademije. Kako možemo videti, ovaj pologon sadrži sve elemente, sa kojima sutra, kao vozači možemo da se susretnemo u saobraćaju. Ono što je važno naglasiti i što je prednost ovog poligona je što postoje određene saobraćanice, sa kojima se kadeti i ostali kandidati na obuci, u sklopu praktične obuke na ovom poligonu susreću, pa im oni nisu novina kada izađu u saobraćaj, što je prednost u odnosu na civilne auto škole – naglasio je potpukovnik Dobrić dodajući da se posebna pažnja poklanja bezbednosti u saobraćaju.\nPotpukovnik Dobrić je istakao i da je poligon u potpunosti uređen i obeležen u skladu sa zakonima i pravilnicima koji definišu obuku u Vojsci Srbije i Ministarstvu odbrane.\nCentar za obuku logistike,\nBataljon za obuku saobraćajne službe,\n21.06.2021 Angažovanje helikoptera Vojske Srbije na preventivnom polivanju terena u fabrici „Sloboda“\n04.06.2021 Helikopteri Vojske Srbije gase požar u čačanskoj „Slobodi“\n28.05.2021 Promocija nove generacije podoficira RV i PVO


- Srećan sam i ponosan što mogu da vas primim i razgovaram s vama - rekao je Vučić na početku sastanka i još jednom čestitao Jangu i svim članovima KP Kine 70. godišnjicu postojanja moderne Republike Kine i na svim izuzetnim rezultatima koji su za to vreme postignuti.\n- Zahvalni smo Si Đinpingu što je doveo jednu od najvažnijih investicija u našu zemlju i ohrabrio kineske investitore da dolaze u Srbiju, kao i za to što je kroz projekat "Jedan pojas, jedan put" doprineo sreći drugih naroda, u ovom slučaju srpskog. Mi, za razliku od drugih, nećemo zaboravati šta je učinio i imaće našu zahvalnost - poručio je Vučić.\n- Pa mi sada razmišljamo kako da naše ljude nateramo da više destina dana, ako ne mogu 200 dana, razgovaraju sa običnim ljudima kako bi bolje razumeli njihove zahteve i potrebe - rekao je on, poručivši svom gostu: "dobrodošli ste i prenesite srdačne pozdrave predsedniku Siju, našem velikom prijatelju".\nČlan Politbiroa Komunističke partije Kine (KPK) je zahvalo Vučiću kao predsedniku SNS što je odvojio svoje vreme i primio njihovu delegaciju. Jang je preneo Vučiću pozdrave predsednika Kine Si Đinpinga.\nKaže da je cilj posete delegacije KPK, takodje, realizacija postignutih dogovora predsednka dve zemlje.


Fondacija Alek Kavčić: Novi besplatni udžbenici na sajtu besplatnabiblioteka.com - Politički.rs\nUdžbenici za prvi i drugi razred osnovne škole od danas su dostupni za preuzimanje sa sajta besplatnabiblioteka.com, saopštila je Fondacija Alek Kavčić.\nNavodi se da se udžbenici mogu koristiti u nastavi pošto su ih odobrili Ministarstvo prosvete i Zavod za unapređivanje vaspitanja i obrazovanja.\n„Za sve udžbenike prvog i drugog razreda osnovne škole dozvoljena je distribucija, umnožavanje ili bilo šta drugo što učitelji ili roditelji smatraju da im je potrebno“, stoji u saopštenju.\nNajavljeno je da će „za nekoliko dana“ na sajtu biti objavljeni i kompleti udžbenika za peti i šesti razred.\n„Do sredine meseca imaćemo oko 70 odsto svih udžbenika koji se koriste u nastavi. Takođe, sredinom meseca biće omogućeno i naručivanje štampanih udžbenika po ceni od dva dinara po stranici, sa dostavom“, stoji u saopštenju.\nTagged: ALEKSANDAR KAVČIĆ, BESPLATNI UDŽBENICI


Britanska sveučilišta upletena u izraelske zločine nad Palestincima -- Gospodari lutaka -- Sott.net\nUto, 21 Sij 2020 07:17 UTC\n© Mohammed Zaanoun/Activestills.org\nBritanski univerziteti uložili su gotovo 600 miliona dolara u kompanije koje su učestvovale u izraelskim zločinima protiv Palestinaca, otkriva izveštaj objavljen na britanskom veb portalu Middle East Eye (MEE).\nViše od 100 britanskih univerziteta ima 454 miliona britanskih funti ulaganja u kompanije koje su učestvovale u izraelskom kršenju međunarodnog prava, pokazalo je višegodišnje istraživanje Kampanje solidarnosti s Palestinom (PSC).\nU izveštaju se ističe da je objavljivanje ovih podataka razljutilo aktiviste koji izražavaju solidarnost s Palestincima.\nPSC je krajem prošle godine otkrio javno dostupnu bazu podataka koja sadrži 117 od 151 univerziteta u Velikoj Britaniji s ulaganjima u kompanije za koje ova grupa smatra da su učestvovale u izraelskim ratnim zločinima nad Palestincima.\nPSC vjeruje da ove kompanije pomažu u održavanju sistema institucionalizovane rasne diskriminacije u Izraelu, što seže do zločina aparthejda... (kroz) oružje, tehnologiju i druge oblike podrške koju dobija od kompanija širom sveta.\nU izveštaju se navodi da je kampanja počela kada je Huda Amori, predvodnica kampanje, predstavila ogranak propalestinskog pokreta BDS (Boycott, Divestment, Sanctions / Bojkot, neinvestiranje, sankcije) na Univerzitetu u Mančesteru tokom svojih studentskih dana.\nPortal MEE dodaje da je Huda u to vreme sumnjala da su mnogi univerziteti, kao i onaj na kojem je studirala, umešani u takve prakse, što ju je potaknulo da počne prikupljati podatke za bazu podataka PSC-a .\n- Bila sam besna zbog toga, kao i drugi studenti, posebno palestinski studenti, koji moraju plaćati školarine institucijama koje ulažu u kompanije koje omogućuju ova kršenja prava - kazala je Amori.\nPSC napominje da univerziteti u Velikoj Britaniji ulažu u niz kompanija koje snabdevaju izraelsku vojsku oružjem i pomažu izgradnji izraelskih ilegalnih naselja na okupiranoj Zapadnoj obali.


U prodaji karte za „Massive Attack“ – CLUBBING.RS\nU prodaji karte za „Massive Attack“\nApril 19, 2010 • No Comments •Koncerti\nProdaja ulaznica za koncert koji će sjajni britanski bend „Massive Attack“ održati 25. juna u „Beogradskoj areni“ počinje danas, a ograničen broj ulaznica po promotivnoj ceni od 1.690 dinara može se kupiti isključivo preko sajta www.gigstix.com .\nNakon isteka promotivne prodaje, karte po redovnim cenama od 2.190 (parter) i 2.690 (donje tribine, u prodaju će prvo biti puštena najbolja mesta) i 5.990 dinara (lože) mogu se kupiti u „Gigstix“ prodavnicama, Bilet servisu, „Kard servisu“ i na blagajni „Arene“.\nUlaznice će na dan koncerta biti skuplje.\nBend „Massive Attack“, koji predvodi autorski tandem Grant Maršal i Robert del Naja, u Beograd dolazi u okviru turneje na kojoj promovišu novi album „Heligoland“ objavljen u februaru ove godine.\nMassive Attack promovišu album "Heligoland"\nPloča koju je najavio singl „Splitting The Atom“ dobila je odlične ocene kritike. I na ovoj turneji „Massive Attack“ spremaju spektakularnu scenografiju uz efektnu upotrebu velikih LED ekrana na kojima ispisuju aktuelne naslove iz medija koje publika prepoznaje onako kako to Del Naja i Maršal žele.


RTCG - Radio Televizija Crne Gore - Nacionalni javni servis :: Ekologija :: "Zagađen vazduh prijevremeno oduzme 30.000 života"\n27. 01. 2022. 11:31 >> 11:32 1\n"Zagađen vazduh prijevremeno oduzme 30.000 života"\nZagađenje vazduha za Zapadnom Balkanu uzrok je velikog broja prijevremenih smrti u regionu, a posljedice su i kraći životni vijek i pogoršanje javnog zdravlja, zato je neophodno što prije poboljšati kvalitet vazduha, ali i javno zdravlje kroz unapređenje zdravstvenih sistema, saopštio je Evropski fond za Balkan, koji sa partnerima iz regiona ovog mjeseca sprovodi treću fazu kampanje „Ujedinjeni Balkan za čist vazduh”.\nCilj ove faze kampanje jeste informisanje građana upravo o posljedicama zagađenja po smrtnost i zdravlje na Zapadnom Balkanu, uz poziv građanima regiona da se priključe borbi kako bi zajedničkim snagama poboljšali kvalitet vazduha i produžili živote svih nas.\n“Prema posljednjim podacima Evropske agencije za životnu sredinu, u regionu loš kvalitet vazduha godišnje prijevremeno oduzme više od 30.000 života, dok zajednički istraživački centar Evropske unije ističe da zagađenje vazduha u prosjeku doprinosi smanjenju očekivanog životnog vijeka od 0,4 do 1,3 godine u zemljama Zapadnog Balkana”, navodi se u saopštenju.\n“Kampanjom "Ujedinjeni Balkan za čist vazduh" tražimo od nadležnih: Smanjenje zagađenja vazduha definisati kao nacionalni, regionalni i međunarodni prioritet i integrisati ga u sve procese planiranja”, navodi se u saopštenju- .\nTraže povećanje novčanih sredstava u budžetu za kontrolu zagađenja i uspostavljanje sistema za praćenje zagađenja i njegovih zdravstvenih efekata.\n“Kako bi se unapredio nadzor nad zagađivačima i poboljšao kvalitet vazduha potrebno je izgraditi multisektorska partnerstva na lokalnom, nacionalnom i regionalnom nivou. Prevencija nezaraznih bolesti koje su posledica lošeg kvaliteta vazduha mora biti integrisana među prioritete ekoloških i zdravstvenih politika”, navodi se u saopštenju.\nKampanja “Ujedinjeni Balkan za čist vazduh” inicijativa je Evropskog Fonda za Balkan u partnerstvu sa organizacijama: Eko forum iz Zenice, Environmental Territorial Management Institute iz Tirane, Sbunker i Balkan Green Foundation iz Prištine, Air Care iz Skoplja, OZON iz Podgorice, Regulatorni institut za obnovljivu energiju i životnu sredinu i Beogradska otvorena škola iz Beograda. Sprovodi se drugu godinu zaredom, sa ciljem podizanja svijesti stanovnika regiona o uzrocima i posledicama zagađenja, mogućim načinima poboljšanja kvaliteta vazduha i borbi za zdraviju životnu sredinu. ”Ujedinjeni Balkan za čist vazduh” ističe značaj regionalne saradnje neophodne za transformaciju energetike i sistema zaštite životne sredine, koja bi istovremeno unaprijedila privredu i javno zdravlje.\nInicijativa za izmjene zakonodavstva stručno neopravdana\nZaustaviti javnu raspravu o HE Komarnica\nZagađenje vazduha: Stanje veoma alarmantno


O nama – Genezis\nUdruženje Genezis okuplja inostrane proizvođače generičkih lekova i nosioce dozvola za stavljanje inostranih generičkih lekova u promet. Osnovano je u januaru 2013. godine u Republici Srbiji a 2017. godine u Republici Crnoj Gori.\nGenezis je osnovan kao nevladino, neprofitno, nepolitičko i nezavisno udruženje proizvođača i nosilaca dozvola za promet generičkih lekova, sa jasnom namerom da objedini i zastupa zajedničke interese svih svojih članova na tržištima gde posluje.\nGenezis će se zalagati za ostvarenje opštekorisnih društvenih ciljeva u proizvodnji, prometu i primeni generičkih lekova, radi poboljšanja lečenja i zdravstvene zaštite gradjana vodeći se osnovnim etičkim načelom- napredak u lečenju i prevenciji bolesti, poboljšanje kvaliteta zdravlja ljudi, kvaliteta zdravstvene zaštite i očekivanja bolesnika.\nUdruženje treba da obezbedi:\nUlogu u konsultativnu zdravstvenu politiku odlučivanja\nOdrživost i konkurentnost priozvodjača inogeneričkih lekova\nUticaj na nacionalne mere koji obezbedjuje pristup i ravnopravnost inogeneričkim proizvodjačima\nStvaranje regulatornog okvira koji obezbedjuje direktan pristup generičkih lekova na tržište\nGlobalno usvajanje visoko kvalitetnih Evropskih standarda za generičke lekove\nDostupnost generičkih lekova pacijentima\nVelike uštede u zdravstvenom sistemu\nPromocija važnosti inkluzije proizvođača i nosilaca dozvole za promet generičkih lekova,\nUključivanje u procese donošenja odluka na nacionalnom i regionalnom nivou u oblasti proizvodnje i prometa generičkih lekova,\nUključivanje u procese izrade i donošenja propisa u oblastima koje se direktno odnose na proizvođače i nosioce dozvola za promet generičkih lekova,\nPromocija rada Udruženja na regionalnom, državnom i međunarodnom nivou,\nDoprinos razvoju novih pravaca za učešće privrednih subjekata u stvaranju povoljnijih uslova za obavljanje privrednih delatnosti, uz stvaranje boljih preduslova za kasnije delovanje,\nEfikasnije povezivanje sa drugim oblicima udruživanja kako u zemlji tako i u inostranstvu,\npromena/poboljšanje odnosa stejkholdera prema ulozi proizvođača i nosilaca dozvola za promet generičkih lekova u procesu donošenja odluka u oblasti proizvodnje i prometa generičkih lekova,\nPromena/poboljšanje određenih privrednih grana gde su prisutni proizvođači i nosioci dozvola za promet generičkih lekova i podsticanje ceolokupnog društvenog razvoja na regionalnom i nacionalnom nivou.\nOrganizuje prisustvo privrednih subjekata radnim sastancima;\nKomunicira sa nadležnim institucijama povodom direktnog dogovaranja oko interesa privrednih subjekata u procesu donošenja odluka;\nZalaže se za ostvarivanje većih prava proizvođača i nosilaca dozvola za promet generičkih lekova putem učešća u razvoju strategija i propisa u oblasti proizvodnje i prometa generičkih lekova;\nOrganizuje prisustvo regionalnih, nacionalnih i inostranih proizvođača i nosilaca dozvola za promet generičkih lekova u svim svojim aktivnostima;\nVrši obrazovne aktivnosti, namenjene svim zainteresovanim učesnicima, o proizvođačima i nosiocima dozvole za promet generičkih lekova i njihovim pravima i obavezama u proizvodnji i prometu lekova;\nOrganizuje stručne skupove iz oblasti proizvodnje, prometa i primene generičkih lekova;\nVrši nabavku stručne literature i drugih izvora informacija namenjenih obrazovnim programima Udruženja;\nVrši nabavku savremene obrazovne opreme, učila i demonstracionog i nastavnog materijala namenjenog realizaciji obrazovnih programa Udruženja;\nBavi se publikovanjem materijala namenjenih promociji rada Udruženja i stručnih skupova koje Udruženje organizuje;\nDodeljuje nagrade i priznanja pojedincima ili organizacijama za doprinos podršci afirmacije i popularizacije uloge i značaja proizvođača i nosilaca dozvola za promet generičkih lekova u zdravstvenoj zaštiti;\nAfirmiše Udruženje u sredstvima informisanja, na javnim skupovima i manifestacijama, putem posebnih promotivnih aktivnosti ili publikovanjem odgovarajućeg informativnog i promotivnog materijala;\nPreduzima druge aktivnosti koje su u skladu sa utvrđenim ciljevima Udruženja.\nMi aktivno učestvujemo u borbi protiv COVID 19.\nKompanije članice udruzenja – GENEZIS brinu o pacijentima i kontinuirano snabdevaju tržište Srbije i tržište Crne Gore.\nDr Ljubiša Kukurić – predsednik\nZoltan Tamaš, dipl.ecc – član\nDr Željko Milošević – član\nMr ph Radivoj Topalov – član\nJovica Todorović, advokat – član\nDejan Popović, dipl.ecc – predsednik\nDr Milica Glišić – član\nDanka Vitić, dipl.ecc – član


Stanje sigurnosti u Trebinju zadovoljavajuće\nREPUBLIKA SRPSKA S redovne godišnje konferencije za novinare\nŽeljo Đogo, načelnik Odjeljenja za privredni kriminalitet, rekao je da je u prošloj godini evidentirano 347 krivičnih djela\nPU Trebinje: Godišnja konferencija za novinare\nStanje sigurnosti na području koje pokriva PU Trebinje u 2018. godini bilo je zadovoljavajuće, rekao je Žarko Laketa, načelnik PU Trebinje, na redovnoj godišnjoj konferenciji za novinare.\n- Prisutan je pad kriminaliteta i narušavanja javnog reda i mira, ali nismo zadovoljni sigurnošću saobraćaja jer je, bez obzira na akcije i povećane kazne, broj saobraćajnih nesreća povećan - istakao je Laketa i dodao da je krivično djelo koje je u najvećoj mjeri opterećivalo ovu upravu, paljenje automobila, riješeno te da je od ukupno šest ovih krivičnih djela, riješeno pet.\nPrema Laketinim riječima, PU Trebinje dostavila je Tužilaštvu Bosne i Hercegovine dopunu izvještaja o počinjenom krivičnom djelu protiv sedam osoba zbog postojanja osnove sumnje da su počinila krivična djela ratni zločin protiv čovječnosti i ratni zločin protiv civilnog stanovništva.\nSiniša Laketa, načelnik Sektora policije, naveo je da je u 2018. godini na području PU Trebinje uhapšeno 308 migranata koji su, prema zakonskim propisima, predati policiji, a izvršili su jedno krivično djelo krađa, te da je dokumentirano sedam krivičnih djela koja se odnose na krijumčarenje ljudi.\nŽeljko Đogo, načelnik Odjeljenja za privredni kriminalitet, rekao je da je u prošloj godini PU Trebinje evidentirala 347 krivičnih djela, manje za dva odsto u odnosu na 2017. godinu, te da se na opći kriminalitet odnosi 248, na zloupotrebu opojnih droga 19, na privredni kriminalitet 51, a na sigurnost saobraćaja 29 krivičnih djela.\nTrebinje Policija Sigurnost\nPodgoričanin se prilikom hapšenja u Trebinju opirao i povrijedio dva policajca


Tri Skytrax nagrade za Air France - News - Turistički svet\nTri Skytrax nagrade za Air France\nJelo sa menija La Premiere, Foto: Arhiva Air France\nNa ceremoniji dodela najprestižnijih nagrada u avio-industriji, Skytrax 2019, prva klasa Air France-e, La Premiere, osvojila je tri nagrade. Prema mišljenju preko 20 miliona putnika koji su bili obuhvaćeni Skytrax-ovom anketom, Air France može da se podiči najboljom hranom u laundžu za prvu klasu, najboljom hranom na letu u prvoj klasi, kao i najboljim dodacima za komfor u prvoj klasi.\nNagrade Skytrax se često nazivaju i Oskarom avio-industrije, što zbog svog značaja, što zbog činjenice da nagrade obuhvataju ogroman broj kategorija i podkategorija putničkog iskustva tokom leta. Od 1999, Skytrax svake godine anketira milione putnika i na osnovu njihovih odgovora dodeljuje nagrade avio-kompanijama.\nAir France sarađuje sa velikim brojem kuvara koji imaju Mišelinove zvezdice, među kojima je An Sofi Pik (Anne Sophie Pic) žena sa najvećim brojem Mišelinovih zvezdica među ženskim kuvarima (čak 7), dok će se specijaliteti koje je postavio i osmislio Joël Robuchon, kulinarski genije, kuvar sa najvećim brojem Mišelinovih zvezdica na svetu i dalje služiti na letu u njegovu čast. Zadatak kuvara nije samo da naprave ukusna, lepo dekorisana i nutritivno balansirana jela, već i jela koja će ukus zadržati i na visinama od 10000 metara. Sva jela, kako na letu, tako i u laundžu upotpunjena su vrhunskom kartom vina, koju osmišljava Paolo Basso, najbolji svetski somelijer za 2013. godinu.


7 Decembra, 2021 Peca Tipovi košarka 0\nI noćašnji tket bio je pogođen, s tim da je jedan predlog bio sa kvotom 1. Pokušaćemo i večeras da budemo uspešni. Kvote i granice su podložne promenama.\nLos Anđeles Lejkersi – Boston Seltiksi – Ukupno poena više od 217,5 @ 1.91 u Meridianbet\nUtakmice između Lejkersa i Seltiksa se smatraju najvećim rivalstvom u NBA ligi. Ova dva tima su 34 puta (po 17) od 74 mogućih (45%) bili prvaci u najjačoj košarkaškoj ligi na svetu, uz ogradu da su Lejkersi 5 od svojih titula osvojili dok su bili u Mineapolisu, u Minesoti. Ukupno 12 puta su imali duele u NBA finalu, što je naravno rekord. Kroz decenije su borbe vojevali neki od najvećih igrača koje je NBA liga imala, neki od tih dvoboja su bili između Bil Rasela i Džeri Vesta, osamdesete su u NBA ligi obeležili Medžik Džonson i Leri Bird, da bi se Lejkersi i Seltiksi poslednji put sastali u samoj završnici NBA lige 2008. i 2010. godine, kada su glavne uzdanice najvećih timova u istoriji NBA lige bili Kobe Brajant i Pol Pirs.\nDanas je takođe veliki rivalitet između Los Anđeles Lejkersa i Boston Seltiksa, a pošto se nalaze u različitim konferencijama NBA lige, imaju prilike da se sretnu samo dva puta u toku jedne sezone. Prvi put ove sezone su se već sreli u Masačusetsu, sa Lebron Džejmsom koji se vraćao posle pauze zbog povrede, Lejkersi su ubedljivo poraženi rezultatom 130:108. U revanšu se očekuje neizvesnija utakmica u kojoj pobednik ne bi trebalo da bude odlučen rano u meču.\nNaš predlog su + poeni uključujući produžetke, granica je postavljena na 217,5 poena u kladionici Meridianbet, a koeficijent iznosi 1.91.\nDžejson Tejtum (Boston Seltiks) + poeni (granica 27,5) @ 1.85 u Meridianbet\nTejtumu je u odrastanju najveći košarkaški uzor bio Kobe Brajant, a ovaj krilni igrač je navijao za Lejkerse protiv Seltiksa u NBA finalima 2008. i 2010. godine i nije mnogo voleo ekipu Bostona, u kojoj su nosioci bili Pol Pirs, Kevin Garnet, Rej Alen i Radžon Rondo. Ipak, sve se to promenilo kada je Boston na NBA draftu 2017. godine kao trećeg pika izabrao Džejsona Tejtuma. Sada, kada se pogleda draft iz 2017. godine, jasno je da su Seltiksi učinili pravi potez, Tejtum je jedini igrač iz prvih deset koji je postao Ol star igrač, dok Markel Fulc i Lonzo Bol više nisu u timovima koji su ih birali iako su birani kao prvi i drugi pik.\nBoston Seltiksi imaju dve utakmice zaredom (back-to-back), obe protiv timova iz Los Anđeles, Lejkersa i Klipersa, ipak čini se da je ova protiv Lebron Džejmsa i Lejkersa prioritetna za tim koji predvodi Tejtum.\nNaš predlog su + poeni na ovog igrača, granica je postavljena na 27,5 poena u kladionici Meridianbet, a koeficijent iznosi 1.85.\nLebron Džejms (Los Anđeles Lejkersi) + asistencije (granica 6,5) @ 2.00 u Meridianbet\nDžejms se nalazi u potrazi za večnošću, ”Kralj” želi da bude upamćen, ne kao jedan od najboljih igrača već kao najbolji igrač u istoriji NBA lige. Meta, jedna i jedina, je naravno Majkl Džordan, legendarni bek Čikago Bulsa ima 6 osvojenih prstenova, svih 6 sa timom iz Ilinoisa. Za Lebrona Džejmsa utakmice u regularnom delu sezone nisu uvek predmet njegovog najvećeg interesovanja, glavni cilj je plej-of i da se uzme još neka titula i poveća sadašnji broj prstenova (4). Ipak, kada u Los Anđeles dolaze Boston Seltiksi to nije običan dan ni za Lebrona Džejmsa, i valja očekivati motivisanog krilnog igrača Lejkersa..\nNaš predlog su asistencije na Lebrona Džejmsa, granica je postavljena na 6,5 u kladionici Meridianbet, a koeficijent iznosi 2.00.\nSan Antonio Spars – Njujork Niksi – Ukupno poena manje od 212,5 @ 1.89 u Meridianbet\nSparsi su izgubili u noćašnjem duelu protiv Finiks Sansa, rezultat je na kraju bio 108:104 za tim iz Arizone. Tim koji sa klupe vodi Greg Popović je dobro započeo utakmicu i prvu četvrtinu rešio u svoju korist (33:26), ipak Finiks je kasnije uspeo da preokrene i završi meč u svoju korist. Pre utakmice protiv Sansa, San Antonio je bio u nizu od 4 pobede, a Sparsi imaju 8 pobeda i 14 poraza u dosadašnjem delu NBA lige. Čini se da se tim iz Teksasa nalazi u nekom međuprostoru nakon pokušaja sa Lamarkusom Oldridžem i Demarom Derozanom, sada su najistaknutiji pojedinci Dejonte Marej (19 poena u proseku), Keldon Džonson (14,8) i Derik Vajt (12,7).\nNiksi imaju 3 poraza u nizu, i kao i Sparsi trenutno se ne nalaze na mestu (11 mesto) koje bi vodilo u plej-of, imaju 11 pobeda i 12 poraza. Svakako su u timu iz ”Velike jabuke” očekivali više posle prošle, uspešne sezone, u kojoj je trener Niksa Tom Tibodo proglašen za trenera godine, a prva zvezda Džulijus Rendl je postao učesnik Ol star utakmice i zasluženo dobio priznanje za igrača koji je najviše napredovao u NBA ligi, ali naravno Niksi su ušli u plej_of. Njujork Niksi moraju po svaku cenu da se vrate igranju odbrane iz prošle sezone, kada su bili jedan od najboljih defanzivnih timova u NBA ligi. Tim trenera Tibodoa jednostavno nema igrače koji mogu da pobeđuju u utakmicama na koš više protiv velikog broja timova u najjačoj košarkaškoj ligi na svetu.\nNaš predlog su ukupno poena manje od 212,5 poena na meču između San Antonio Sparsa i Njujork Niksa, za ovu granicu poena kladionica Meridianbet nudi koeficijent 1.89.\nUkupna kvota na tiketu za noć između utorka i srede u kladionici Meridianbet iznosi 13.36.\nISPRATI POSLEDNJE KOLO LIGE ŠAMPIONA UZ 500 RSD BONUSA ZA ONLINE KLADJENJE


Pesma: Severina i Boris - Ko je kriv\nFrajle - Srce Moje\nDjordje Balašević - Vi ste jedan običan miš\nOve jeseni svetski fenomen Dauntonska opatija u bioskopima postaje spektakl na velikom platnu kada članovi omiljene porodice Kroli i njihova neustrašiva posluga krenu u pripreme za najvažniji događaj u njihovim životima. Poseta kralja i kraljice Engleske pokrenuće skandale, romansu i intrige i ostaviće neizvesnu budućnost Dauntona. Scenario za film napisao je kreator serije, Džulijan Felouz, a glavne uloge tumače glumci iz originalne postave.\nOstvarenje Toda Filipsa zasnovano na liku jednog od najpoznatijih antiheroja Džokeru, u bioskope dolazi 2. oktobra.\nNastavak priče o Grdani u domaće bioskope dolazi sredinom oktobra, a u naslovnoj ulozi publika će ponovo moći da pogleda Anđelinu Džoli.\nMilošću božijom u bioskopima od 3. oktobra\nDrama francuskog scenarste i reditelja Fransoa Ozona Milošću božijom o kontroverznoj temi zlostavljanja maloletnika od strane katoličkog sveštenstva naći će se u domaćim bioskopima od četvrtka, 3. oktobra.\nPorodica Adams se vraća u bioskope u prvoj animiranoj komediji o najšašavijoj porodici. U četvrtak 31. oktobra, film "Porodica Adams" premijerno će biti prikazan u bioskopu Kombank Dvorana u 18.30 časova.


"Drugačije je kada ste kod kuće, u svojoj zemlji. Ovako, bez društva, situacija je prilično deprimirajuća", rekao je Miško Ražnatović.\n"Zasada nema, nadajmo se da će tako i da ostane", rekao je Miško Ražnatović tokom intervjua za "Novosti" na pitanje o tome ima li među igračima koje zastupa zaraženih koronavirusom.\nU ovom trenutku, "Beobasket" ima trojicu naših igrača u NBA ligi i prema Ražnatovićevim rečima svi su Sjedinjenim Državama.\n"Vrlo je loša situacija. U kućama su, mogu da odu po osnovne potrepštine, ali kažu da ih nije lako ni nabaviti, da je dosta toga razgrabljeno. Drugačije je kada ste kod kuće, u svojoj zemlji. Ovako, bez društva, situacija je prilično deprimirajuća. Treniraju u kućnim uslovima. Trčanja nema, rade se vežbe snage sa tegovima, parterne gimnastike. U nešto boljoj situaciji su igrači koji imaju dvorište i žive u toplijim krajevima".\nU kolikoj meri će ovo uticati na Jokića, koji je u trenutku prekida igrao na MVP nivou?\n"U istoj meri u kojoj utiče na svakog drugog. Koliko znam, dopremio je neku kardio-spravu, bicikl ili traku, tako da daje sve od sebe da ostane u ritmu koji će mu olakšati povratak kad za to dođe vreme", rekao je i dodao da je odlaganje Olimpijskih igara otvorilo prostor nekolicini elitnih takmičenja da budu završena tokom leta.\n"Direktno je vezano sa tim kako će se ova pandemija razvijati, a to ni ozbiljni autoriteti u svetu medicine ne mogu da kažu. Olimpijske igre su odložene na godinu dana, tako da postoji šansa da se neke elitne lige završe. Moglo bi da se sačeka sa početkom još praktično dva meseca. Onda bi, u nekom ubrzanom ritmu, možda moglo da se odigra do kraja juna ili do prve nedelje jula. Zavisi i od želje da se završi, neke lige su momentalno proglasile kraj. Poslednja koja će se predati je Evroliga, veliki je finansijski gubitak i pokušaće na sve načine da završe sezonu. Samim tim, i neke lige povezane sa njima pokušale bi to da isprate. U prvom redu ACB liga, na kraju krajeva i ABA liga".\nŠta mislite o predlozima nekih klubova ABA lige?\n"Ne dopada mi se to što svaki klub koji nešto predloži, shodno svojoj poziciji na tabeli, bazira predlog na onome što njemu najviše odgovara. Zadar predlaže da se sezona ne nastavi i da se, pored toga što je odigrano 21 od 22 kola, poništi kao da se nije igrala, čime bi ostao u ligi. Bilo je i drugih takvih slučajeva. Treba sačekati i doneti najpravilniju odluku".\nO predlogu Ostoje Mijailovića da se plasman odredi na osnovu trenutnog stanja...\n"Moguće je i da će doći do toga ako ne bude moglo da se igra ni u julu. Onda postoje samo dve opcije: niko nije šampion ili je šampion prvoplasirani tim, niko ne ispada ili ispada poslednji. Zavisiće od vremenskog okvira, već je bilo predloga da se umesto plej-ofa igra fajnal-for, u Evrokupu fajnal-ejt. U najtežoj situaciji je Evroliga, kojoj je ostalo šest kola, plej-of i završni turnir. Deluje mi da neće biti dovoljno vremena za to i da će morati da prave izmene sistema takmičenja".\nImate li možda neke informacije po kojim modelima bi mogla da se završi sezona u Evroligi i ABA ligi?\n"Niko o tome još nije rekao ni reč, mislim da je prerano. Ima ideja individualaca, kao što je ona Krisa Singltona da se na Evrolige primeni model 'martovskog ludila', što se sigurno neće dogoditi. Svi čekaju da vide kojim će vremenskim intervalom raspolagati. Mislim da je ABA liga napravila veliku grešku što nije dopustila da se odigra poslednje kolo. Radilo se o dva-tri dana, nije bilo smetnji da se odigra bez prisustva publike kao što je to uradila KLS i prvi put napravila bolji potez od ABA lige. Imali bismo jasnu sliku ko je poslednji, ko ide u baraž i koja četiri tima su u plej-ofu".\nDa li je moguće "resetovanje" sezone u Evroligi?\n"Mislim da nije, odigrano je već 28 od 34 kola. Ukoliko bi do toga došlo, trebalo bi da prvoplasirani tim proglase za pobednika, tim pre što je Efes bio dominantan i ostavio sve daleko iza sebe na tabeli. Sigurno se ne bi moglo smatrati nepravednim rešenjem".\nNBA bi zbog finansijskih gubitaka mogao da bude istrajan u potrazi za završetkom sezone.\n"Nisam siguran, počele su da se pojavljuju informacije da bi takav scenario mogao i njima da se desi. Ako bude mogućnosti, igraće u junu, julu i avgustu. Ako ne bude... Gubici su svuda ogromni, tako je kako je".\nKako gledate na predloge nekih evroligaških klubova da se zamrznu isplate igračima dok traje prekid?\n"Neumesno u ovom trenutku, ima vremena za finansije kada se popravi zdravstvena situacija i bude znalo šta će biti sa ligama. Mislim da Evroliga nema nikakve veze sa tim, to pitanje će se rešavati tumačenjem ugovornih odnosa. Većina igrača u Evroligi ima klauzulu u ugovoru da o sporovima odlučuje Arbitražni tribunal u Švajcarskoj (BAT). Videćemo kako će reagovati po prvom predmetu, BAT bi morao da bude jedinstven i da presudu u prvom slučaju primeni na sve druge. Da ne dođemo u situaciju da dva igrača jednog tima potražuju isto, da jednom sudija iz Novog Zelanda dodeli sve, a drugom sudija iz Argentine ništa. Takođe, ideja klubova da ne plate ništa je krajnje neobjektivna, jer je u svim ugovorima, osim u Španiji, navedeno da odluku donosi BAT na osnovu načela - jednakost, poštenje, fer-plej".\nDa li postoji "viša sila" kao faktor?\n"Ne, toga nema u ugovorima. Postoji u NBA kolektivnom ugovoru, po kojem mogu da ne plaćaju u uslovima više sile, prekida lige. Ako su klubovi u Evropi isplatili sedam plata, ostalo je tri i mislim da je samo pitanje da li će BAT odlučiti da se isplate sve tri, dve, jedna ili jedna i po. Mislim da nije fer da sav teret ove situacije padne na igrače. Mnogi klubovi su korektni i prave dogovore sa igračima, ali ima i onih koji su ovu situaciju iskoristili da odmah revidiraju plate".\nKakve finansijske posledice može da ima ova situacija po evropske klubove?\n"Čak i ako ne potraje, posledice će biti dramatične. Ne samo za ovu sezonu, nego i za sledeću. Već pripremam igrače na to da će biti loše leto u smislu potpisivanja novih ugovora, to je realnost. Nadamo se da će se za godinu dana sve vratiti u normalu", rekao je Ražnatović na kraju intervjua za "Večernje novosti".


Brže do građevinskih dozvola u Kraljevu\nGradska uprava u Kraljevu pribavljaće po službenoj dužnosti potrebna dokumenta od osam javnih preduzeća, katastra i drugih organizacija, kako bi se povećala efikasnost i poboljšao kvalitet usluga lokalne administracije.\nTo je rezultat danas potpisanog Sporazuma o saradnji koji su inicirali grad Kraljevo u saradnji sa OPTIMUS-om, kako bi se rešio jedan od značajnih problema sa kojima se susreću privrednici i građani u procesu izgradnje, a to je pribavljanje velikog broja dokumenata koja izdaju javna preduzeća, katastarska služba i druge organizacije.\nGradonačelnik Kraljeva Tomislav Ilić rekao je da je potpisivanje sporazuma značajan korak u uspostavljanju zakonski obavezujuće objedinjene procedure, kojom će se smanjiti koraci, troškovi i vreme izgradnje građevinskih objekata.\n- Uspostavljanjem objedinjene procedure, unapredićemo rad i ubrzati dobijanje potrebnih dozvola u oblasti građenja, što je izuzetno važno, ne samo zbog izgradnje većeg broja objekata u Kraljevu, već i zbog privlačenja novih investicija - rekao je Ilić.\nIzmenama Zakona o planiranju i izgradnji iz decembra 2014. godine, uvedena je obaveza uspostavljanja objedinjena procedura, koja predstavlja inovativni mehanizam u radu lokalne samouprave i ostalih institucija u procesu izdavanja dozvola iz oblasti izgradnje.\nZakon obavezuje Ministarstvo građevine, pokrajinski sekretarijat i lokalne samouprave da uspostave objedinjenu proceduru 1. marta 2015. godine.\nZakon o planiranju i izgradnji Kraljevo OPTIMUS Tomislav Ilić


Mihajlović: Najviši dometi posete Zagrebu su dijalog,odgovornost i snaga Srbije – Južnobanatske Vesti\nMinistarka gradjevinarstva, saobraćaja i infrastrukutre Srbije Zorana Mihajlović izjavila je danas da su „dijalog, odgovornost i snaga koju je pokazala Srbija“, „najviši dometi“ sinoć završene zvanične posete predsednika Srbije Aleksandra Vučića Zagrebu, i da posle te posete očekuje „bolji život“ Srba u Hrvatskoj.\n„Najvažnije je što je predsednik Srbije bio u Zagrebu i Hrvatskoj to je državnički put, i rezultat racionalne i odgovorne politike, važan za razvoj Srbije i stabilnost regiona“, rekla je za Radio-Televiziju Srbije (RTS) Zorana Mihajlović koja je bila u Vučićevoj pratnji.\nOna je kazala da se „nije osećala prijatno“ kada je stigla u Zagreb, zbog tenzija koje su prethodile poseti i incidentima u tom gradu.\n„To nije bilo specijalno preterano, ali se nadam da se takve stvari više neće ponovoiti. Sigurna sam da takva atmosfera naće biti u Srbiji“, kazala je Mihajlović pvodom toga što je Vučić pozvao u posetu predsednicu Hrvatske Kolindu Grabar Kitarović.\nMihajlović smatra da će u odnosima Srbije i Hrvatske „uvek biti šumova i sitnih političkih interesa“ jer zvaničnici Srbije i Hrvatske nemaju isto mišljenje o zajedničkoj prošlosti, ali se slažu da su neophodni bolja saradnja i povezivanje u interesu budućnosti.\n„Ne treba da zaborivmo prošlost, ali važna je srpska zajednica u Hrvatskoj, važno je da se naši ljudi osećaju sigurnije“, ukazala je ministarka.\nPodsetila da se u Zagrebu razgovaralo o rekonstrukciji železničke pruge Beograd-Zagreb i da će za dve nedelje u Beogradu biti potpisan protokol o tom projektu.\n„Sad se putuje sedam sati od Beograda do Zagreba, sa srpske strane jedan deo pruge smo rekonsturisali i Srbija bi trebalo da investira još 250 miliona evra u rekonstrukciju pruge“, rekla je Mihajlović i dodala da je u Zagrebu dogovoren i zajednički nastup za konkurisanje za sredstva EU za taj posao.


Hiseni: Izbrisali smo “Isus mrzi Srbe”, ali ova crkva je simbol šovinizma - Kosovo Online\n11. Jun 2021. • 11:39\nPredstavnik Socijaldemokratske partije Zgjim Hiseni rekao je da su aktivisti te stranke jutros izbrisali natpis "Isus mrzi Srbe“ na engleskom jeziku, koji je pisao na vratima hrama Hrista Spasa u dvorištu Univerziteta u Prištini, prenosi Reporteri.\n"Izbrisali smo taj slogan i želimo da pošaljemo još jednu poruku. Naša protestna akcija nema nikakve veze sa verskom ili međunacionalnom mržnjom“, rekao je Hiseni.\nPrema njegovom mišljenju, ovaj objekat je simbol šovinizma, koji poseća na najteže dane koje je albanski narod doživeo, a koji, kako kaže, Srbi pokušavaju da pretvore u svetinju.\nZbog liturgije, koja je juče održana u ovom objektu, Hiseni zahteva odgovornost nadležnih organa.\nOn je ukazao da je ministar kulture rekao da nisu znali za liturgiju.\nAko je tako, navodi Hiseni, “onda ministar unutrašnjih poslova mora da podnese ostavku, a KIA takođe mora da odgovori šta se dogodilo, jer je Kosovo pod njihovim vođstvom potpuno nesigurno”.\nAktivisti Socijaldemokratske partije su na vratima crkve napisali "Simbol šovinizma postaje svetinja blagoslovom Aljbina Kurtija".\nOva akcija Srpske pravoslavne crkve izazvala je brojne reakcije na Kosovu, a pojedini je smatraju i provokacijom.\nUniverzitet u Prištini najavio je da će preduzeti sve neophodne pravne radnje kako bi se univerzitetski kampus oslobodio svih nelegalno izgrađenih objekata, uključujući i objekat u kome je organizovana liturgija.\nGrafit na hramu Hrista Spasa u PrištiniTwitter\nSocijaldemokratska partija Kosova Hram Hrista Spasa Priština\nKasno ste izbrisali, ceo svet je video ko jje ustvari šivinista\nNapad na crkvu Hrista Spasa u Prištini, ispisuju uvredljive grafite u prisustvu policije i Kfora\nDesetak članova i pristalica Socijaldemokratske partije Kosova ispisivali su jutros uvredljive poruke na zidinama i vratima hrama Hrista Spasa u Prištini, zbog jučerašnje liturgije koja je održana u toj crkvi.\nKosovska policija i dalje u blizini hrama Hrista Spasa u Prištini\nDaut Haradinaj: Liturgija u hramu Hrista Spasa u Prištini uvreda za građane Kosova


RTS :: Pašalić: Ne smemo tolerisati pokliče protiv migranata\nDruštvo Pašalić: Ne smemo tolerisati pokliče protiv migranata\npetak, 21. feb 2020, 18:52 -> 19:00\nOd početka migrantske krize, Srbija je pokazala spremnost da svakom građaninu koji se nađe na njenoj teritoriji obezbedi uslove dostojne čoveka i punu zaštitu njegovih prava, poručio je Zoran Pašalić, reagujući na diskriminatorne izjave upućene migrantima u Srbiji, navodi se u saopštenju.\n(petak, 21. feb 2020, 23:34) - anonymous [neregistrovani]\nDupli arsini, sramota!\nIli sam ja nesto propustio, ili se ovde baca prasina u oci...\nKoliko znam, Pakistan nije u ratu, nema izbeglica otud, vec samo mladici u najvecoj snazi koji su napunili Beograd, bez dokumenata a puni para...\nAko cemo da budemo dosledni - budimo: bugarin bez pasosa u Srbiji iz momenta bude vracen u zemlju iz koje potice, plus zabrane, plus kazne.\nZbog cega bi pakistanac bio privilegovan u odnosu na njega?\nPa stvarnih izbeglica nema ni 10% od ukupnog broja stranaca-migranata!\n"Provereno, min njet" – natpis u centru Beograda obnovljen i zaštićen staklom


Evropske berze pale nakon četvorodnevnog rasta – The PRESTIGE\nGoogle pod istragom EU-a zbog usluga oglašavanja prije 16 satiViše od pet miliona ljudi u pandemijskoj godini postali su milioneri prije 16 satiMajkrosoft dostigao tržišnu kapitalizaciju od dva biliona dolara prije 16 satiEuropcar odbio Volkswagenovu ponudu za preuzimanje prije 16 satiGdje je najskuplji, a gdje najjeftiniji život u Evropi? prije 16 satiPoštanska štedionica kupuje Komercijalnu banku u Banjaluci prije 16 satiWall Street porastao, Nasdaq na novom rekordu prije 16 satiOvu su strane direktne investicije u zemljama regiona prije 2 danaUpozorenje Centralne banke Rusije: Ne kupujte kriptovalute prije 2 danaKineska “nova Zara” osvaja američko tržište prije 2 dana\nEvropske berze pale nakon četvorodnevnog rasta\nBerza 14.03.2017. berza, cijena akcija, evropske berze\nNa evropskim berzama u utorak ujutro cijene akcija blago su pale, nakon četiri dana rasta, jer su ulagači oprezni uoči očekivanog povećanja kamata američkog Feda\nSTOXX indeks 600 vodećih evropskih akcija bio je oko 9,30 sati u minusu 0,2 odsto, nakon četiri dana rasta. Londonski FTSE indeks bio je oko 9,30 sati u plusu 0,15 odsto, na 7.378 bodova, dok je frankfurtski DAX oslabio 0,15 odsto, na 11.972 boda, a pariski CAC 0,25 dosto, na 4.986 bodova.\nNa berzama vlada oprez jer će čelnici američke centralne banke, kako se očekuje, nakon dvodnevne sjednice u utorak i srijedu povećati ključne kamatne stope.\nPosljednjih nedjelja iz Feda stižu nagovještaji da bi kamate mogle biti povećane ako ekonomski pokazatelji budu dobri. A svi posljednji izvještaji ukazuju na ubrzanje rasta najveće svjetske ekonomije i jačanje inflacije prema ciljanom nivou Feda od 2 odsto. Zbog toga trgovci na tržištu novca procjenjuju da postoji 94 odsto izgleda da će Fed povećati kamate već ove nedjelje, za 0,25 postotnih bodova.\nNa evropskim su berzama jutros pod najvećim pritiskom akcije u bankarskom i rudarskom sektoru.\nBritanski FTSE indeks u plusu je nakon što je kurs funte skliznuo na najniži nivo u osam nedjelja, nakon što je britanski parlament dao zeleno svjetlo premijerki Theresi May za pokretanje postupka izlaska Britanije iz Evropske unije.


TotalCar.rs » Fijat 500L sa sedam sedišta od maja\n0 komentara 3955 pregleda\nPrepoznatljivi „fića“ počeće u maju da se proizvodi u Kragujevcu i u verziji sa sedam sedišta, najavio je u ponedeljak ministar finansija i privrede Mlađan Dinkić. On je zajedno sa premijerom Srbije Ivicom Dačićem posetio fabriku u Kragujevcu, gde im je premijerno prikazan ovaj model. Prodaja „produženog“ modela „500 l“ startovaće na leto, a automobil je namenjen pre svega zapadnoevropskom i američkom tržištu.\nDinkić je rekao da će ova fabrika u narednom periodu zaposliti još nekoliko stotina novih radnika.\n– Razmišlja se o tome da se model „500 l“, koji je sada skup za srpsko tržiste, ponudi kupcima u našoj zemlji po specijalnim popustima – naveo je ministar finansija. – Ove godine će jedna petina srpskog izvoza ići iz Fabrike automobila Srbija, koja je ispunila sve obaveze.\nPremijer Srbije Ivica Dačić rekao je „Fijat“ u Kragujevcu najveći izvoznik iz Srbije i najavio da će u aprilu, tokom posete Rusiji, razgovarati o mogućnostima da se njegovi automobili na tom tržištu prodaju bez carine.\n– „Fijat“ je sada došao do faze ne da se postavlja pitanje da li će proizvoditi, već da li će prodati – rekao je Dačić. – Kako je Srbija vlasnik jedne trećine fabrike, uspeh ove firme je uspeh Srbije. Ukoliko sve bude išlo po planu, može se očekivati da „Fijat“ bude najbolji posao u narednim decenijama.\n“Sitroen DS” i “konkord” – lepota i tradicija


SNSD: Protesti vozača protiv cijena goriva su nasilje – Vijesti-x.com\nby J.K - June 13, 2018\nU Republici Srpskoj svako ima pravo na javno izražavanje svog stava, pa tako i da protestuje na zakonom predviđen način, ali niko nema pravo da ugrožava nečiju sigurnost, kao ni pravo na slobodu kretanja, jer to nisu protesti, niti izražavanje mišljenja ili nezadovoljstva, to je nasilje, a nasilje je protivzakonito i ne može nikome donijeti bilo šta dobro, izjavio je portparol SNSD-a Radovan Kovačević.\nKovačević je naglasio da je zakonom definisano i na koji način, na kojim mjestima i u skladu sa kojim principima se protesti mogu organizovati, a prije svega tako da građani koji u protestima ne učestvuju mogu nesmetano voditi svoj svakodnevni život.\n“Ne možemo da se ne osvrnemo i osudimo incidentne situacije koje su se dogodile, kao što su blokiranje vozila hitne pomoći, pristupnih puteva prema bolnicama ili napadi na Policiju Republike Srpske koja je na tim mjestima da bi brinula i o sigurnosti onih koji protestuju, kao što smo svjedočili u Gradišci kada je došlo do fizičkog kontakta vozača kamiona i onih koji su blokirali saobraćaj”, rekao je Kovačević.\nOn je dodao da nezaposlenim građanima i građanima sa najnižim platama od 400 ili 500 maraka ništa ne znači informacija da je cijena goriva u RS niža od one u zemljama u okruženju, ali to je jednostavno činjenica, a institucije RS su najavile da će pomoći tim građanima.\n“Razumijemo proteste građana zbog cijena goriva. Vlada Republike Srpske je najavila mjere u tom pogledu, a i ranije je kroz regresirano gorivo pokazala da je spremna da pomogne onima koje cijena goriva najviše opterećuje, a to su poljoprivrednici u toku sezone radova”, rekao je Kovačević.\nOn je podsjetio da je najavljeno i povećanje plata, a Zavod za zapošljavanje konstantno provodi projekte zapošljavanja i samozapošljavanja.


Specijalizovani smo u organizaciji lanca snabdijevanja za tešku industriju, uključujući primarni sektor, metalnu industriju i industrijske projekte. Ova tri segmenta zahtijevaju posebna specijalistička znanja i iskustvo koje se koristi za izradu posebno skrojenih logističkih rješenja.\nIntereuropa posjeduje iskustvo u organizaciji lanca snabdijevanja sirovinama u čeličnoj i aluminijumskoj industriji, snabdijevanjem poluproizvodima, specijalizova-nom opremom i mašinama, kako putem pomorskih luka, tako i kopnom, putem željezničkog i drumskog transporta.\nDobra saradnja sa pomorskim prevoznicima, drumskim i željezničkim, predstavljaju pouzdanu platformu za efikasno skrojena logistička rješenja.\nDomaćim i stranim klijentima pružamo usluge koje su u potpunosti podržane od strane stručnog i specijalizovanog osoblja, kako u komercijalnim, tako i u opera-tivnim aktivnostima:\nLogistički menadžment kroz E2E transparentnost (od početka do kraja zahtijevanih logističkih procesa);\nIntereuropa je specijalizovana u podršci industrijskom sektoru, gdje nudi gotova rješenja krajnjim korisnicima. Naši specijalisti rješavaju različite logističke izazove dodajući novu vrijednost klijentima, putem kombinovanja različitih transportnih modaliteta, rukovanjem i manipulacijom s robom na unutrašnjim terminalima i lukama, sve do finalnih destinacija.\nIndustrijskim projektima se upravlja kroz pripremu do finalne realizacije. Zajedno sa klijentima definišemo tehničke zahtjeve, sigurnosne standarde i posebna logistička rješenja. Naša globalna partnerska mreža garantuje brz i bezbjedan specijalni transport širom svijeta.\nU današnje vrijeme, postavljamo najviše standarde u prilagođenim logističkim rješenjima.